open-index/open-wikipedia-markdown huggingface dataset:
മുഹമ്മദൻ സ്പോട്ടിങ് ക്ലബ്

ഇന്ത്യയിലെ പഴക്കം ചെന്ന പ്രധാന ഫുട്‌ബോൾ ക്ലബുകളിലൊന്നാണിത്. 1891-ൽ കൽക്കത്തയിൽ ആണ് മുഹമ്മദൻ സ്‌പോർട്ടിംഗ് ക്ലബ് സ്ഥാപിച്ചത്. രാജ്യത്തിന്റെ വിവിധ ഭാഗങ്ങളിൽ നിന്നുള്ള നിരവധിപേരുടെ പിന്തുണയും പ്രശസ്തിയുമുള്ള ക്ലബാണ് മുഹമ്മദൻ സ്‌പോർട്ടിംഗ് ക്ലബ്. ഇന്ത്യൻ മുസ്്‌ലിങ്ങളുടെ പേരിനായാണ് പ്രതിനിധാനം ചെയ്യുന്നതെങ്കിലും വിവിധ മതസ്ഥർ ഈ ക്ലബിന് വേണ്ടി കളിക്കുന്നുണ്ട്.

## തുടക്കം
മോഹൻ ബഗാൻ അത്‌ലറ്റിക് ക്ലബ്ബ് രൂപീകരിക്കും മുമ്പ് കൽക്കത്തയിലെ  മുസ്‌ലിം സമുദായമാണ് ഈ ക്ലബിന് തുടക്കം കുറിച്ചത്. ഇക്കാലത്ത് നവാബ് അമീനുൽ ഇസ്ലാമിന്റെ നേതൃത്വത്തിൽ ജൂബിലി ക്ലബ് എന്ന പേരിൽ 1887 ൽ മറ്റൊരു ക്ലബ് രൂപീകരിച്ചിട്ടുണ്ടായിരുന്നു. പിന്നീട് ഈ ക്ലബിന്റെ പേര് "ക്രസന്റ് ക്ലബ്", "ഹമീദിയ ക്ലബ് "എന്നിങ്ങനെ മാറ്റുകയുണ്ടായി.ഒടുവിൽ 1891ലാണ് ഹമീദിയ ക്ലബ് മുഹമ്മദൻസ് സ്‌പോട്ടിങ് ക്ലബ് ആയി മാറിയത്.

## 1934-1940
മുഹമ്മദൻസ് സ്‌പോട്ടിങ് ക്ലബിന്റെ വളർച്ചയിലെ ഏറ്റവും പ്രധാന കാലമായിരുന്നു ഇത്. 1891 ൽ ക്ലബ് രൂപീകരിച്ച ശേഷം 1934 ലെ കൽക്കത്ത ഫുട്‌ബോൾ ലീഗിൽ പങ്കെടുക്കുകയും വിജയിക്കുകയും ചെയ്‌തെന്ന് മാത്രമല്ല തുടർച്ചയായി അഞ്ചു വർഷം തവണ കൽക്കത്ത ഫുട്‌ബോൾ ലീഗ് ഇവർ സ്വന്തമാക്കുകയും ചെയ്തു.
## അവലംബങ്ങൾ

## പുറത്തേക്കുള്ള കണ്ണികൾ
1. http://coverindialive.in/mohammedan-wins-durand-cup-title/
2.http://coverindialive.in/fedcup/

വർഗ്ഗം:വെസ്റ്റ് ബംഗാളിലെ ഫുട്ബോൾ ക്ലബ്ബുകൾ
കാരൂർ

കേരളത്തിലെ തൃശ്ശൂർ ജില്ലയിലെ ആളൂർ പഞ്ചായത്തിലെ ഒരു ഗ്രാമമാണ്  **കാരൂർ** (Karoor). തൃശ്ശൂർ പട്ടണത്തിൽ നിന്ന് 30 കിലോമീറ്റർ ദൂരത്തിലും, കൊച്ചി നഗരത്തിൽ നിന്ന് 53 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 8 കിലോമീറ്റർ ദൂരത്തിലും മാള പട്ടണത്തിൽ നിന്ന് 8 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് കാരൂർ.

## അധികാരപരിധികൾ
* നിയമസഭാ മണ്ഡലം - ഇരിങ്ങാലക്കുട - 2011 ലെ മണ്ഡല പുനർനിർണ്ണയത്തിന് മുൻപ് മാള മണ്ഡലം.
* ലോകസഭാ മണ്ഡലം - തൃശൂർ - 2011 ലെ മണ്ഡല പുനർനിർണ്ണയത്തിന് മുൻപ് മുകുന്ദപുരം.
* വിദ്യഭ്യാസ ഉപജില്ല - മാള
* വിദ്യഭ്യാസ ജില്ല - ഇരിങ്ങാലക്കുട

## പ്രധാന സ്ഥാപനങ്ങൾ
*പകരം=സെൻറ് മേരീസ് റോസറി പള്ളി, കാരൂർ|ലഘുചിത്രം|'''സെൻറ് മേരീസ് റോസറി പള്ളി, കാരൂർ'''പകരം=ബ്ലെസ്സഡ്.മറിയം ത്രേസ്സ്യ ചർച്ച് ഷോളയാർ, കാരൂർ|ലഘുചിത്രം|ബ്ലെസ്സഡ്.മറിയം ത്രേസ്സ്യ ചർച്ച് ഷോളയാർ, കാരൂർസെന്റ് മേരീസ് റോസറി പള്ളി, കാരൂർ
*കാരൂരിലെ പരിശുദ്ധ കൊന്ത മാതാവിന്റെ പേരിലുള്ള പള്ളിയിലെ മാതാവിന്റെ സ്വർഗ്ഗാരോഹണ തിരുനാൾ എല്ലാ വർഷം ഓഗസ്റ്റ് 15 ആഘോഷിക്കുന്നു. അമ്പു തിരുനാൾ ജാതിമത ഭേദമന്യേ ജനുവരി 25, 26 ദിവസങ്ങളിൽ ‍‍ആഘോഷിക്കപ്പെടുന്നു. ഈ പള്ളിയിൽ അടുത്ത കാലത്ത് നിർമിച്ച മാതാവിന്റെ കൊന്ത ഗ്രാമം വളരെ ആകർഷകമാണ്‌.
*alt=സെന്റ്. മേരീസ് യുപി സ്കൂൾ കാരൂർ|ലഘുചിത്രം|'''സെന്റ്. മേരീസ് യുപി സ്കൂൾ കാരൂർ'''സെന്റ് .മേരീസ് യുപി സ്കൂൾ കാരൂർ
*പകരം=കാരൂർ ജുമാ മസ്ജിദ് |ലഘുചിത്രം|കാരൂർ ജുമാ മസ്ജിദ്ജുമാ മസ്ജിദ് കാരൂർ
*ശ്രീധനക്കാവ് ഭഗവതി ക്ഷേത്രം കാരൂർ
*ബ്ലെസ്സഡ്.മറിയം ത്രേസ്സ്യ ചർച്ച് ഷോളയാർ, കാരൂർ

## എത്തിച്ചേരാനുള്ള വഴി
എൻ.എച്ച് 544 ൽ തൃശ്ശൂർ-എർണാകുളം വഴിയിൽ, കൊടകരയിൽ നിന്ന് 10 കിലോമീറ്റർ, ചാലക്കുടിയിൽ നിന്ന് 8 കിലോമീറ്റർ ദൂരത്തിൽ സ്ഥിതി ചെയ്യുന്നു. റോഡ് വഴി - തൃശ്ശൂർ, ചാലക്കുടി, വെള്ളാങ്ങല്ലൂർ (7 കി.മീ.), കൊടുങ്ങല്ലൂർ ഇരിങ്ങാലക്കുട കൊടകര എന്നിവിടങ്ങളിൽ നിന്നും ബസ്സ് വഴി കാരൂരിൽ എത്താം. 

റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 4 കിലോമീറ്റർ

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 32 കിലോമീറ്റർ.

## സമീപ ഗ്രാമങ്ങൾ
കാരൂർ ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്. 

* വെള്ളാഞ്ചിറ
* കൊമ്പൊടിഞ്ഞാമാക്കൽ 
* കുണ്ടായി

## ചിത്രശാല


## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ചെസ് വഫ് മിവോഷ്

ലഘുചിത്രം|Czesław Miłosz (1999)

ലിത്വാനിയയിൽ ജനിച്ചപോളിഷ് വംശജനായ എഴുത്തുകാരനും ,ചിന്തകനും നോബൽ സമ്മാന ജേതാവും ആയിരുന്നു  **ചെസ് വഫ് മിവോഷ്.**(Czesław Miłosz- ജ:30 ജൂൺ1911 –മ: 14 ഓഗസ്റ്റ്  2004) .
രണ്ടാം ലോകമഹായുദ്ധക്കാലത്ത്   'ദ് വേൾഡ്" എന്ന 20 കവിതകളുടെ സമാഹാരം പ്രസിദ്ധീകരിയ്ക്കപ്പെട്ടിരുന്നു.

1945 മുതൽ 1951 വരെ  മിവോഷ്  പോളണ്ട് സർക്കാരിന്റെ സംസ്ക്കാരികവകുപ്പിൽ ഒരു അറ്റാഷെ ആയി പ്രവർത്തിച്ചിരുന്നു.തുടർന്ന് പാശ്ചാത്യരാജ്യങ്ങളോട്  അനുഭാവം  കാണിച്ച മിവുഷ് അക്കാലത്ത് ഒട്ടേറെ കൃതികൾക്ക് രൂപം നൽകുകയുണ്ടായി. സ്റ്റാലിനിസം നിശിതമായി വിമർശിയ്ക്കുപ്പെടുന്ന *ദ കാപ്റ്റീവ് മൈൻഡ് *(1953) രാഷ്ട്രീയ ചിന്തകരുടെ ശ്രദ്ധ പിടിച്ചുപറ്റുകയുണ്ടായി.

1961 മുതൽ 1998 കാലിഫോർണിയ, ബെർക്ക് ലി സർവ്വകലാശാലകളിൽ സ്ലാവിക് ഭാഷകൾക്കായുള്ള വിഭാഗത്തിന്റെ  ഒരു പ്രൊഫസ്സറായും പ്രവർത്തിച്ചു.
1980 ൽ സാഹിത്യത്തിനുള്ള നോബൽ പുരസ്ക്കാരം ചെസ് വഫ് മിവോഷിനു സമ്മാനിയ്ക്കപ്പെട്ടു.

## കവിതാസമാഹാരങ്ങൾ
*1936:  *Three Winters*
*1945:  *Rescue*
*1954:  *The Light of Day*
*1957:  *A Poetical Treatise*
*1962: ' *King Popiel and Other Poems* 
*1965: *Gucio Enchanted* 
*1969:  *City Without a Name*
*1974: *Where the Sun Rises and Where it Sets* 
*1982: ' *The Poem of the Pearl*; 
*1984:*The Unencompassed Earth*
*1989:  *Chronicles*); Paris: I
*1991:' *Farther Surroundings*
*1994: *'Facing the River*); 
*2000: *[[To (play)|To]]* (*It*)
*2002: *[[Druga przestrzen]]*
*2003: *Orpheus and Eurydice*
*2006: Last Poems

## പുറംകണ്ണികൾ

* 1980 Nobel Prize in Literature (official site) . Accessed 2010-08-04
* Profile at the American Academy of Poets. Accessed 2010-08-04
* Profile and works at the Poetry Foundation
* Profile at Culture PL . Accessed 2011-03-17
*
* Interview with Nathan Gardels for the ''New York Review of Books'', February 1986. Accessed 2010-08-04
* ''Georgia Review'' 2001. Accessed 2010-08-04
* Obituary ''The Economist'' . Accessed 2010-08-04
* Obituary ''New York Times''. Accessed 2010-08-04
* Biography and selected works listing. The Book Institute . Accessed 2010-08-04
* Czeslaw Milosz Papers. General Collection, Beinecke Rare Book and Manuscript Library, Yale University.
## കൂടുതൽ വായനയ്ക്ക്
* Zagajewski, Adam, editor (2007) *Polish Writers on Writing* featuring Czeslaw Milosz. Trinity University Press
* Faggen, Robert, editor (1996) *Striving Towards Being: The Letters of Thomas Merton and Czesław Miłosz*.  Farrar Straus & Giroux
* Haven, Cynthia L., editor (2006) *Czeslaw Milosz: Conversations*. University Press of Mississippi ISBN 1-57806-829-0
* Miłosz, Czesław (2006) *New and Collected Poems 1931-2001*. Penguin Modern Classics Poetry ISBN 0-14-118641-0 (posthumous collection)
* Miłosz, Czesław (2010) *Proud To Be A Mammal: Essays on War, Faith and Memory*. Penguin Translated Texts ISBN 0-14-119319-0 (posthumous collection)

## അവലംബം

വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ (1976-2000)
വർഗ്ഗം:1911-ൽ ജനിച്ചവർ
വർഗ്ഗം:2004-ൽ മരിച്ചവർ
വർഗ്ഗം:നോബൽ സമ്മാനം നേടിയ അമേരിക്കക്കാർ
തോമസ് പൂതത്തിൽ

സീറോ മലബാർ കത്തോലിക്കാ സഭയിലെ ക്നാനായ കാത്തോലിക്ക വിഭാഗത്തിൽ പെട്ട ഒരു പുരോഹിതനാണ് **തോമസ് പൂതത്തിൽ**. *സെന്റ് തോമസ് അസൈലം*, *സെന്റ് ജോസഫ്സ് കന്യകാസമൂഹം* തുടങ്ങിയ സംഘടനകളുടെ സ്ഥാപകനും നല്ലൊരു വാഗ്മിയുമായിരുന്നു ഇദ്ദേഹം. *ദൈവദാസൻ* എന്ന ബഹുമതി പിന്നീട് നൽകപ്പെട്ട ഇദ്ദേഹം തൊമ്മിയച്ചൻ എന്നായിരുന്നു അറിയപ്പെട്ടിരുന്നത്.

## ജീവിതരേഖ
കോട്ടയം ജില്ലയിലെ നീണ്ടൂരിലെ തച്ചേട്ട് കുടുംബത്തിൽ ഇട്ടിക്കുഞ്ഞിന്റേയും നൈത്തിയുടേയും  രണ്ടാമത്തെ പുത്രനായി 1871 ഒക്ടോബർ 24 നു ജനിച്ചു. ആശാൻ കളരിയിൽ വെച്ച് പ്രാഥമിക വിദ്യാഭ്യാസം തുടങ്ങി തുടർന്ന് തൃശ്ശിനാപ്പള്ളിയിൽ ഈസോ സഭാവൈദികർ അക്കാലത്ത് നടത്തി വന്നിരുന്ന സ്കൂളിൽ നിന്നും തുടർന്നുള്ള വിദ്യാഭ്യാസം നിർവ്വഹിച്ചു. 1887 സെപ്റ്റബർ 21 നു തന്റെ പതിനഞ്ചാമത്തെ വയസ്സിൽ ഇദ്ദേഹം വരാപ്പുഴ പുത്തൻപള്ളി സെമിനാരിയിൽ ചേർന്ന് വൈദികപഠനം ആരംഭിച്ചു. 1897 ഡിസംബർ 28 ന് ചങ്ങനാശ്ശേരി വികാരി അപ്പസ്തോലിക്കയുമായിരുന്ന മാക്കിൽ മാർ മത്തായി മെത്രാനിൽ നിന്ന് വൈദികപട്ടം സ്വീകരിച്ചു. 1898 -ഇൽ അദ്ദേഹം താൻ പഠിച്ച സെമിനാരിയിൽ തന്നെ അദ്ധ്യാപകനായി നിയമിക്കപ്പെട്ടു, തുടർന്ന് 1900 ഇൽ ആണദ്ദേഹം ഇടവക ഭരണത്തിലേക്ക് കടക്കുന്നത്. 1925 മെയ് 3 നു സെന്റ് തോമസ് അസൈലവും 1928 ജൂലൈ 3 നു സെന്റ് ജോസഫ്സ് കന്യകാസമൂഹവും സ്ഥാപിച്ചു.  1938 ഇൽ കുറുമുള്ളൂർ പള്ളിയിൽ വെച്ചായിരുന്നു ഇദ്ദേഹം ഇടവക ഭരണത്തിൽ നിന്നും വിരമിക്കുന്നത്. കൈപ്പുഴ പള്ളിമേടയിൽ വിശ്രമജീവിതം നയിച്ചു വരികയായിരുന്നു തൊമ്മിച്ചൻ 1943 ഡിസംബർ 4 ആം തീയതി വാർദ്ധക്യ സഹജമായി രോഗത്താൽ മരിച്ചു. സെന്റ് ജോസഫ് കന്യകാസമൂഹത്തിന്റെ അഭ്യർത്ഥനയെ തുടർന്ന് 2009 ജനിവരി 26 ന് കോട്ടയം അതിരൂപതയുടെ മെത്രാപ്പോലീത്ത തൊമ്മിയച്ചനെ *ദൈവദാസൻ* എന്ന ബഹുമതി നൽകി ആദരിച്ചു.

## സെന്റ് തോമസ് അസൈലം
അംഗവൈകല്യം ഉള്ളവരെ സംരക്ഷിക്കുക എന്ന ഉദ്ദേശ്യത്തോടെ തൊമ്മിയച്ചൻ തുടങ്ങിയ ജീവകാരുണ്യസ്ഥാപനമാണ് സെന്റ് തോമസ് അസൈലം. 1925 മെയ് 3 -ന് ആയിരുന്നു ഇതിന്റെ സ്ഥാപനം. അസൈലം എന്ന ലത്തീൻ വാക്കിന്റെ അർത്ഥം "അവശരുടെ ഭവനം" എന്നാണ്.

## സെന്റ് ജോസഫ്സ് കന്യകാസമൂഹം
സെന്റ് തോമസ് അസൈലത്തിന്റെ പ്രവർത്തനങ്ങൾ വ്യാപിക്കുന്നതിനും കൂടുതൽ ജീവകാരുണ്യ പ്രവർത്തനങ്ങൾ പ്രചരിപ്പിക്കുന്നതിനുമായി രൂപീകരിച്ച സന്ന്യാസിനി സമൂഹമാണ് സെന്റ് ജോസഫ്സ് കന്യകാസമൂഹം. ലോകത്തിന്റെ പല ഭാഗത്തായി ഇവർ സേവനമനുഷ്ഠിച്ചു വരുന്നു.

## അവലംബം
#ഔദ്യോഗിക വെബ്സൈറ്റ് 
# സെന്റ് ജോസഫ്സ് കന്യകാസമൂഹന്റെ വെബ്സൈറ്റ് 

വർഗ്ഗം:1871-ൽ ജനിച്ചവർ
വർഗ്ഗം:1943-ൽ മരിച്ചവർ
വർഗ്ഗം:കത്തോലിക്ക പുരോഹിതർ
മഹമൂദ് അബ്ബാസ്

പലസ്തീൻ ലിബറേഷൻ ഓർഗനൈസേഷന്റെ ചെയർമാനും പലസ്തീൻ പ്രസിഡന്റുമാണ് മുഹമ്മദ് (ജനനം 1935 മാർച്ച് 26). ഫലസ്തീൻ ലിബറേഷൻ ഓർഗനൈസേഷന്റെ ചെയർമാൻ യാസർ അറാഫത്ത്.

## ജീവിതരേഖ
അബ്ബാസ് 1935 മാർച്ച് 26-ന് ഗലിലീയിലെ സഫേദിൽ ജനിച്ചു. 1948-ലെ അറബ്-ഇസ്രയേൽ യുദ്ധത്തെതുടർന്ന് ഇദ്ദേഹത്തിന്റെ കുടുംബം സിറിയയിലേക്കു പലായനം ചേയ്തു. ദമാസ്കസ് സർവകലാശാലയിൽ നിന്നു നിയമ ബിരുദം കരസ്ഥമാക്കിയതിനു ശേഷം അബ്ബാസ് ഈജിപ്റ്റിലേക്കു പോയി.

## അവലംബം

വർഗ്ഗം:പലസ്തീനിലെ രാഷ്ട്രീയപ്രവർത്തകർ
വർഗ്ഗം:1935-ൽ ജനിച്ചവർ
വർഗ്ഗം:മാർച്ച് 26-ന് ജനിച്ചവർ
ഹുവാൻ ജെൽമാൻ

അർജന്റീനിയൻ കവിയും, പത്രപ്രവർത്തകനും സ്പാനിഷ് സാഹിത്യത്തിലെ സംഭാവനകൾക്കുള്ള ഉന്നത ബഹുമതിയായ *സെർവാന്റസ്* പുരസ്ക്കാര ജേതാവുമാണ്  **ഹുവാൻ ജെൽമാൻ** (ജ: 3 മേയ് 1930 – മ:14 ജനു: 2014).
1956 മുതൽ ഇരുപതോളം കവിതാസമാഹാരങ്ങളുൾപ്പടെ മറ്റനേകം കൃതികൾ  അദ്ദേഹം രചിച്ചിട്ടുണ്ട്.

ഉക്രേനിയൻ ജൂത കുടിയേറ്റദമ്പതികളൂടെ പുത്രനായ ജെൽമാൻ ചെറുപ്പകാലത്ത് ഐക്യരാഷ്ട്രസംഘടനയിൽ പരിഭാഷകനായും ജോലിനോക്കിയിട്ടുണ്ട്.
1976 ലെ പട്ടാള അട്ടിമറിയെത്തുടർന്ന്  രാജ്യത്തുനിന്നു പുറത്താക്കപ്പെട്ട ജെൽമാന്1988 വരെ യൂറോപ്പിലും, അമേരിയ്ക്കയിലും ഒരു പ്രവാസിയായി കഴിയേണ്ടിവന്നു. ജെൽമാന്റെ പുത്രനെയും, പുത്രഭാര്യയെയും സൈനികഭരണകാലത്ത്  തട്ടികൊണ്ടുപോകുകയും പിന്നീട് കൊല്ലപ്പെടുകയും ചെയ്തിരുന്നു.

## ചില പ്രധാന കവിതാസമാഹാരങ്ങൾ
* *Violín y otras cuestiones*, Buenos Aires, Gleizer, 1956.
* *El juego en que andamos*, Buenos Aires, Nueva Expresión, 1959.
* *Velorio del solo*, Buenos Aires, Nueva Expresión, 1961.
* *Gotán* (1956-1962), Buenos Aires, La Rosa Blindada, 1962. (Neuauflage 1996)
* *Cólera Buey*, La Habana, La Tertulia, 1965. (Neuauflage 1994)
* *Los poemas de Sidney West*, Buenos Aires, Galerna, 1969. (Neuauflage 1995)
* *Fábulas*, Buenos Aires, La Rosa Blindada, 1971.
* *Relaciones*, Buenos Aires, La Rosa Blindada, 1973.
* *Hechos y Relaciones*, Barcelona, Lumen, 1980.
* *Si dulcemente*, Barcelona, Lumen, 1980.
* *Citas y Comentarios*, Visor Madrid, 1982.
* *Hacia el Sur*, México, Marcha, 1982.
* *Com/posiciones* (1983-1984), Barcelona, Ediciones del Mall, 1986.
* *Interrupciones I*, Buenos Aires, Libros de Tierra Firme, 1986.
* *Interrupciones II*, Buenos Aires, Libros de Tierra Firme, 1988.
* *Anunciaciones*, Madrid, Visor, 1988.
* *Carta a mi madre*, Buenos Aires, Libros de Tierra Firme, 1989.
* *Dibaxu*, Buenos Aires, Seix Barral, 1994.
* *Salarios del impío*, Buenos Aires, Libros de Tierra Firme, 1993.
* *Incompletamente*, Buenos Aires, Seix Barral, 1997.
* *Valer la pena*, Buenos Aires, Seix Barral, 2001.
* *País que fue será*, Buenos Aires, Seix Barral, 2004.
* *Mundar*, Buenos Aires, Seix Barral, 2007.
* *De atrásalante en su porfía*, Madrid, Visor, und Buenos Aires,  Seix Barral, 2009
* *El emperrado corazón amora*, Barcelona, Tusquets und Buenos Aires, Seix Barral, 2011

## പുറംകണ്ണികൾ
*Todo sobre la poesía de Juan Gelman  
*La bitácora de Gelman  
*Poemas de Juan Gelman 
* ''Obras de Juan Gelman'', Solo Literatura  
*Speciale di ''EL MUNDO'' su Juan Gelman 
*Poeticas de Gelman 
*Juan Gelman por elortiba  
*Juan Gelman a media voz 

## അവലംബം

വർഗ്ഗം:അർജന്റീനിയൻ കവികൾ
വർഗ്ഗം:1930-ൽ ജനിച്ചവർ
ജീവിതസമരം

രാജശ്രീ പ്രൊഡക്ഷൻസിന്റെ ബാനറിൽ താരാചന്ദ്ഭർജാത്യ നിർമിച്ച ജീവൻ മ്രിത്യു എന്ന ഹിന്ദി ചലച്ചിത്രം  മൊഴിമാറ്റം  ചെയ്ത് ഇറങ്ങിയ  മലയാളചലച്ചിത്രമാണ് **ജീവിതസമരം**.  ഈ ചിത്രം 1971 ഏപ്രിൽ 23-ന് പ്രദർശനം തുടങ്ങി.

## അഭിനേതാക്കൾ
*ബി.ജി. ജാഗിർദാർ	
*ധർമേന്ദ്ര
*കന്യാലാൽ	
*ലീലാ ചിട്നീസ്
*മാസ്റ്റർ ബുന്ദി	
*രാജേന്ദ്രനാഥ്	
*രാഖി 	
*രമേഷ് ദേവ്
*ശബ്നം	
*സേബ് റെഹ്മാൻ	
*വിപിൻ ഗുപ്ത.

## പിന്നണിഗായകർ
*കെ.ജെ. യേശുദാസ്
*എസ്. ജാനകി

## അണിയറയിൽ
*സ്റ്റാറ്റസ് - മറ്റ്ഭാഷയിൽ നിന്നു മൊഴിമാറ്റം ചെയ്ത ചിത്രം
*സംവിധാനം - സത്യൻ ബോസ്
*നിർമ്മാണം - താരാചന്ദ്ബർജാത്യ
*ബനർ - രാജശ്രീ പ്രൊഡക്ഷൻസ്
*കഥ - വിശ്വനാഥ് റായ്
*സംഭാഷണം - അഭയദേവ്
*സംഗീതം -  ലക്ഷ്മികാന്ദ് പ്യാരേലാൽ
*ഗാരചന -  പി. ഭാസ്കരൻ
*ഛായാഗ്രണം - മദൻ സിൻഹ
*ചിത്രസംയോജനം - കെ. നാരായണൻ.

## ഗാനങ്ങൾ
*സംഗീതം -  ലക്ഷ്മികാന്ദ് പ്യാരേലാൽ
*ഗാരചന -  പി. ഭാസ്കരൻ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് ജീവിതസരം

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
ഗ്രിഗറി റബാസ്സ

സ്പാനിഷ്,പോർട്ടുഗീസ് ഭാഷകളിലെ പ്രധാനകൃതികൾ ഇംഗ്ലീഷ് ഭാഷയിലേയ്ക്കു  പരിഭാഷപ്പെടുത്തിയ അമേരിയ്ക്കൻ എഴുത്തുകാരനാണ്  **ഗ്രിഗറി റബാസ്സ**. ന്യൂയോർക്കിലെ യോങ്കേഴ്സിൽ ക്യൂബൻ കുടിയേറ്റ ദമ്പതികളുടെ പുത്രനായാണ് അദ്ദേഹം ജനിച്ചത്. (ജ: മാർച്ച് 9,1922-മ:ജൂൺ 14 2016)

രണ്ടാം ലോകമഹായുദ്ധത്തിൽ  പങ്കെടുത്ത റബാസ്സ അതിനു ശേഷമാണ് ബിരുദപഠനത്തിലേയ്ക്കു തിരിഞ്ഞത്. കൊളംബിയ സർവ്വകലാശാലയിൽ നിന്നു ഡോക്ടറേറ്റും നേടുകയുണ്ടായി.

ഹോർഹെ അമാദോ , മിഗ്വെൽ അസ്തൂറിയാസ്, ജുലിയോ കോർത്തുസർ , മാരിയോ വർഹസ് ലോസ തുടങ്ങി സ്പാനിഷ് ,പോർട്ടുഗീസ് ഭാഷകളിലെ പ്രധാന എഴുത്തുകാരുടെ വിഖ്യാതകൃതികൾ ഇംഗ്ലീഷിലേയ്ക്കു  പരിഭാഷപ്പെടുത്തുകയുണ്ടായി. ഗബ്രിയേൽ ഗാർസിയ മാർക്വിസിന്റെ *[[ഏകാന്തതയുടെ നൂറ് വർഷങ്ങൾ]]*  അദ്ദേഹം   പരിഭാഷ ചെയ്ത പ്രധാനപ്പെട്ട കൃതികളിലൊന്നാണ്  .

## പ്രധാന പരിഭാഷകൾ

* Demetrio Aguilera Malta
** Seven Serpents and Seven Moons, 1979, ("Siete Lunas Y Siete Serpientes")
* Juan Benet
** *[[Return to Region]]
** *A Meditation
* Jorge Franco
** *[[Rosario Tijeras]],* 2004 ("Rosario Tijeras")
* Julio Cortázar
** *[[Rayuela|Hopscotch]],* 1966 ("Rayuela") 
** *[[Libro de Manuel|A Manual for Manuel]],* 1978 ("Libro de Manuel")
** *[[62: A Model Kit]],* ("62: Modelo para Armar")
* Gabriel García Márquez
***[[One Hundred Years of Solitude]],* 1970 ("Cien años de soledad")
***[[The Autumn of the Patriarch]],* 1976 ("El otoño del patriarca"), for which he received the Pen Translation Prize.
***[[Chronicle of a Death Foretold]],* 1982 ("Crónica de una muerte anunciada")
***[[Leaf Storm]]*  ("La hojarasca")
*Clarice Lispector
***[[Clarice Lispector#The Apple in the Dark|The Apple in the Dark]],* 1967 ("A maçã no escuro," 1961)
*Luis Rafael Sánchez
***[[Macho Camacho's Beat]],* 1983 ("La guaracha del Macho Camacho")
*José Lezama Lima
***[[Paradiso (1966 novel)|Paradiso]]*  ("Paradiso")
*Mario Vargas Llosa
***[[Conversation in the Cathedral]]* ("Conversación en La Catedral")
*Machado de Assis
***[[Memórias Póstumas de Brás Cubas|Posthumous Memoirs of Bras Cubas]]* ("Memórias Póstumas de Bras Cubas")
***[[Quincas Borba]]* ("Quincas Borba")
*António Lobo Antunes
***[[Fado Alexandrino]]* ("Fado Alexandrino")
***[[The Return of the Caravels]]* ("As Naus")
*Osman Lins
***[[Avalovara]]* ("Avalovara")
*Jorge Amado
***[[Captains of the Sand]]* ("Capitães da Areia")

## പുറംകണ്ണികൾ

*Profile: "A Translator's Long Journey, Page by Page" *([[New York Times]])*
*[PEN audio interview with Gregory Rabassa and [Edith Grossman]]
*"The Translator in His Labyrinth: A Profile of Gregory Rabassa"  *(Fine Books & Collections)*

## അവലംബം

വർഗ്ഗം:അമേരിക്കൻ നോവലെഴുത്തുകാർ
വർഗ്ഗം:1922-ൽ ജനിച്ചവർ
അന്നാപൊളിസ് കോൺഫറൻസ് (2007)

2007 നവംബർ 27-ന് അന്നാപൊളിസിൽ നടന്ന മദ്ധ്യപൂർവേഷ്യ സമാധാന സമ്മേളനമാണ് **അന്നാപൊളിസ് കോൺഫറൻസ്**. പലസ്തീൻ- ഇസ്രയേൽ സമാധാനം ആയിരുന്നു സമ്മേളനത്തിന്റെ മുഖ്യ വിഷയം.

അമേരിക്കൻ ഐക്യനാടുകൾ ആതിഥേയരാജ്യമായ സമ്മേളനത്തിൽ പലസ്തീൻ പ്രസിഡന്റ് മഹമൂദ് അബ്ബാസ് ഇസ്രയേൽ പ്രധാനമന്ത്രി എഹൂദ് ഒൽമർട്ട് അമേരിക്കൻ പ്രസിഡന്റ് ജോർജ്ജ് ഡബ്ല്യു. ബുഷ് എന്നിവർ പങ്കെടുത്തു.

## അവലംബം

വർഗ്ഗം:സമാധാനസന്ധികൾ
കരിനിഴൽ

ശക്തി പ്രൊഡക്ഷന്റെ ബാനറിൽ കൊവൈ രാമസ്വാമി നിർമിച്ച മലയാളചലച്ചിത്രമാണ് **കരിനിഴൽ**.  സെൻട്രൽ പിക്ചേഴ്സ് വിതരണം ചെയ്ത ഈ ചിത്രം 1971 ഏപ്രിൽ 14-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ	
*സത്യൻ	
*ഷീല	
*സുകുമാരി
*കവിയൂർ പൊന്നമ്മ	
*അടൂർ ഭാസി	
*വില്ല്യം തോമസ്	
*ആലുംമൂടൻ
*കെ.പി. ഉമ്മർ

## പിന്നണിഗായകർ
*കെ.ജെ. യേശുദാസ് 
*പി. സുശീല 
*പി. മാധുരി

## അണിയറയിൽ
*സംവിധാനം - ജെ.ഡി. തോട്ടാൻ
*നിർമ്മാണം - കോവൈ രാമസ്വാമി
*ബാനർ - ശക്തി പ്രൊഡക്ഷൻസ്
*കഥ - പി. മാധവ്
*തിരക്കഥ, സംഭാഷണം - പാറപ്പുറത്ത്
*ഗാനരചന - വയലാർ രാമവർമ്മ
*സംഗീതം - ജി. ദേവരാജൻ
*ഛയഗ്രഹണം - പി രാമസ്വാമി
*ചിത്രസംയോജനം - വി.പി. കൃഷ്ണൻ
*കലാസംവിധാനം - എ.എസ്. നാഗരാജൻ.

## ഗാനങ്ങൾ
*ഗാനരചന - വയലാർ രാമവർമ്മ
*സംഗീതം - ജി. ദേവരാജൻ

## അവലംബം

## പുറത്തേക്കുള്ള് കണ്ണികൾ
*ഇന്റെനെറ്റ് മൂവി ഡേറ്റാ ബേസിൽ നിന്ന് കരിനിഴൽ

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾജി. ദേവരാജൻ സംഗീതം നൽകിയ ചലച്ചിത്രങ്ങൾവയലാറിന്റെ ഗാനങ്ങൾവയലാർ -ദേവരാജൻ ഗാനങ്ങൾസുകുമാരി അഭിനയിച്ച ചലച്ചിത്രങ്ങൾജെ.ഡി തോട്ടാൻ സംവിധാനം ചെയ്ത ചലച്ചിത്രങ്ങൾപി.രാമസ്വാമി ഛായാഗ്രഹണം ചെയ്ത ചലച്ചിത്രങ്ങൾപാറപ്പുറത്ത് തിരക്കഥയെഴുതിയ ചലച്ചിത്രങ്ങൾവർഗ്ഗം:
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
അന്നാപൊളിസ് കൺവെൻഷൻ

അമേരിക്കയിലെ മെരിലാൻ‌ഡ് സംസ്ഥാനത്തെ അന്നാപൊളിസിൽ വിവിധ വർഷങ്ങളിൽ നടന്ന സമ്മേളനങ്ങൾ.

* അന്നാപൊളിസ് കൺവെൻഷൻ (1774-1776)
* അന്നാപൊളിസ് കൺവെൻഷൻ (1786)
*അന്നാപൊളിസ് കോൺഫറൻസ് (2007)
യുഗ്ലീനൊയിഡ്

ശുദ്ധജലാശയങ്ങളിൽ കണ്ടുവരുന്ന ഒരുതരം സൂക്ഷമജീവിയാണ് യുഗ്ലീനൊയിഡസ്.

## അവലംബം
സുനന്ദ പുഷ്കർ

മുന്മന്ത്രിയും കോൺഗ്രസ് എം പിയുമായ ശശി തരൂരിന്റെ പത്നിയായിരുന്നു **സുനന്ദ പുഷ്കർ** (ജനനം: 1962 ജനുവരി 1 –  മരണം: 2014 ജനുവരി 17). ദുബായിലെ ടീകോം ഇൻവെസ്റ്റ്‌മെന്റിന്റെ ഡയറക്ടറും റാൻഡേവൂ സ്‌പോർട്‌സ് വേൾഡിന്റെ സഹ ഉടമയുമായിരുന്നു.  2014 ജനുവരി 17-നെ ഡൽഹിയിലെ ലീല ഹോട്ടലിൽ പുഷ്കറിനെ മരിച്ച നിലയിൽ കണ്ടെത്തി.
## ജീവിതരേഖ
ജമ്മു കശ്മീരിലെ ബോമൈ സ്വദേശിനിയായ സുനന്ദ കരസേനയിൽ ലഫ്.കേണലായിരുന്ന പുഷ്‌കർദാസ് നാഥിന്റെയും പരേതയായ ജയാ ദാസിന്റെയും പുത്രിയാണ്. കശ്മീരിയായ സഞ്ജയ് റെയ്‌നയെയായിരുന്നു ആദ്യ ഭർത്താവ്.  വിവാഹമോചനം നേടി പിന്നീട് മലയാളി വ്യവസായി സുജിത് മേനോനെ വിവാഹം കഴിച്ചു. അദ്ദേഹം കാറപകടത്തിൽ മരിക്കുകയായിരുന്നു.  2010 ആഗസ്റ്റിൽ സുനന്ദയെ കേന്ദ്ര മന്ത്രിയായ ശശി തരൂർ വിവാഹം ചെയ്തു. ഇരുവരുടെയും മൂന്നാംവിവാഹമായിരുന്നു.
## ഐ.പി.എൽ വിവാദം
കേന്ദ്ര വിദേശകാര്യ സഹമന്ത്രിയായിരിക്കെ ശശി തരൂർ ഇന്ത്യൻ പ്രീമിയർ ക്രിക്കറ്റ് ലീഗിൽ *കൊച്ചിൻ ടസ്കേഴ്സ്* എന്ന പേരിൽ ഒരു ടീമുണ്ടാക്കിയത് സുനന്ദ പുഷ്‌കർക്ക് വലിയ ഓഹരി വാഗ്ദാനം ചെയ്തുകൊണ്ടായിരുന്നു. കൊച്ചി ഐ.പി.എൽ. ടീമിൽ സുനന്ദയ്ക്ക് അനധികൃതമായി 70 കോടിയുടെ ഓഹരി നൽകിയത് ഏറെ ചർച്ചയായിരുന്നു. ഇതേത്തുടർന്ന് 2010-ൽ തരൂരിന് മന്ത്രിസ്ഥാനം രാജിവെക്കേണ്ടിവന്നു.  
## ട്വിറ്റർ വിവാദം
ശശി തരൂരിന്റെ ട്വിറ്റർ അക്കൗണ്ടിലെ പ്രണയ സന്ദേശങ്ങൾ സംബന്ധിച്ച് സുനന്ദയുടെ ട്വീറ്റുകൾ വിവാദമായി. തന്റെ അക്കൗണ്ട് ആരോ ഹാക്ക് ചെയ്തുവെന്ന് തരൂർ സന്ദേശമിട്ടെങ്കിലും ഹാക്ക് ചെയ്തതല്ലെന്നും പാക് പത്രപ്രവർത്തക മെഹർ തരാറുമായി തരൂർ പ്രണയത്തിലാണെന്നും താൻ വിവാഹ മോചനം നടത്തുമെന്നും പറഞ്ഞ് സുനന്ദ രംഗത്തുവന്നു. പിന്നീട് തങ്ങൾ സന്തുഷ്ടരാണെന്നും വിവാഹമോചനമില്ലെന്നും അറിയിച്ച് ഇരുവരും പ്രസ്താവനയുമിറക്കി.

## ഫോറൻസിക് റിപ്പോർട്ട്
സുനന്ദയുടെ മരണം വിഷം ഉള്ളിൽ ചെന്നാണെന്ന് ഓൾ ഇന്ത്യാ ഇൻസ്റ്റിറ്റിയൂട്ട് ഓഫ് മെഡിക്കൽ സയൻസസിലെ(എയിംസ്) ഫോറൻസിക് വിഭാഗം മേധാവി ഡോ.സുധീർ ഗുപ്ത. ഡോ. ഗുപ്തയുടെ നേതൃത്വത്തിലുള്ള എയിംസിലെ ഡോക്ടർമാരുടെ സംഘമാണ് സുനന്ദ പുഷ്‌കറുടെ പോസ്റ്റ്‌മോർട്ടം നടപടികൾ പൂർത്തിയാക്കിയത്.

## അവലംബം

## പുറം കണ്ണികൾ
* Who is Sunanda Pushkar, the lady in Tharoor’s life? .* MSN News*
* Sunanda continues to hold 19% stake in Rendezvous. *The Times of India*
* 
* The Secret Diary of Sunanda Pushkar. Outlook India Magazine.

വർഗ്ഗം:1962-ൽ ജനിച്ചവർ
വർഗ്ഗം:ജനുവരി 1-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ജനുവരി 17-ന് മരിച്ചവർ
പഞ്ചാബ് സായുധകലാപം

1970-കളിൽ ഇന്ത്യൻ സംസ്ഥാനമായ പഞ്ചാബിൽ തുടങ്ങിയ സായുധകലാപമാണ് **പഞ്ചാബ് സായുധകലാപം**. സിഖ് റിസിസ്റ്റൻസ് മൂവ്മൻറ്റും ഖാലിസ്താൻ വാദികളും ഒന്നിച്ചു ചേർന്ന സായുധകലാപം ഓപ്പറേഷൻ ബ്ലൂസ്റ്റാർ , ഇന്ദിരാഗാന്ധി വധം  ,1984 സിഖ് വിരുദ്ധ കലാപം എന്നിവയ്ക്കു വഴിതെളിച്ചു.
അമേരിക്കൻ ഹസിൽ

ഒരു എഫ്.ബി.ഐ ദൗത്യത്തെ ആധാരമാക്കി 2013-ൽ പുറത്തിറങ്ങിയ ഒരു ഹോളിവുഡ് ചലച്ചിത്രമാണ് **അമേരിക്കൻ ഹസ്ൽ**. ഡേവിഡ് ഒ. റസ്സൽ, എറിക് വാറൻ സിംഗർ എന്നിവരുടെ തിരക്കഥയിൽ ഡേവിഡ് ഒ. റസ്സൽ സംവിധാനം ചെയ്ത ഈ ചിത്രത്തിൽ ക്രിസ്റ്റ്യൻ ബെയ്ൽ, ഏമി ആഡംസ്, ബ്രാഡ്‌ലി കൂപ്പർ, ജെന്നിഫർ ലോറൻസ് തുടങ്ങിയവർ പ്രധാനവേഷങ്ങളിലഭിനയിച്ചു.

2013 മാർച്ച് 8-ന് ചിത്രീകരണമാരംഭിച്ച അമേരിക്കൻ ഹസ്ൽ 2013 ഡിസംബർ 2-ന് തീയറ്ററുകളിലെത്തി. ബോക്സ് ഓഫീസ് വിജയവും നിരൂപകപ്രശംസയും ഒരു പോലെ നേടിയ ഈ ചിത്രം 3 ഗോൾഡൻ ഗ്ലോബ് പുരസ്ക്കാരങ്ങളും 10 ബാഫ്റ്റ പുരസ്ക്കാരങ്ങളും മികച്ച ചിത്രത്തിനുള്ള സ്ക്രീൻ ആക്റ്റേഴ്സ് ഗിൽഡ് പുരസ്ക്കാരവും നേടി. മികച്ച സഹനടിക്കുള്ളതടക്കം(ജെന്നിഫർ ലോറൻസ്) മൂന്ന് ബാഫ്റ്റ പുരസ്ക്കാരങ്ങളും ഈ ചിത്രത്തിന് ലഭിച്ചു. കൂടാതെ 10 അക്കാഡമി അവാർഡ് നാമനിർദ്ദേശങ്ങളും ഈ ചിത്രത്തിന് ലഭിച്ചു.

## അഭിനേതാക്കളും കഥാപാത്രങ്ങളും

## ഇതിവൃത്തം
വാക്ചാതുര്യം കൈമുതലായുള്ള ഒരു തട്ടിപ്പുകാരനാണ് ഇർവിങ്ങ് റോസൻഫീൽഡ് (ക്രിസ്റ്റ്യൻ ബെയ്ൽ). ‘ലേഡി എഡിത്ത് ഗ്രീൻസ്ലി’ എന്ന പേരിൽ ഒരു ബ്രിട്ടീഷ് പഭ്വിയായി അഭിനയിക്കുന്ന സിഡ്നി പ്രോസ്സർ (ഏമി ആഡംസ്)  ആണ് റോസൻഫീൽഡിന്റെ കൂട്ടാളി. ഒരു ലോൺ തട്ടിപ്പ് ശ്രമത്തിനിടെ ഇരുവരും റിച്ചാർഡ് ഡിമാസോ(ബ്രാഡ്‌ലി കൂപ്പർ) എന്ന എഫ്.ബി.ഐ ഏജന്റിന്റെ പിടിയിലകപ്പെടുന്നു. ഇരുവരെയും   ഉപയോഗിച്ച് ന്യൂജഴ്സിയിലെ അഴിമതിക്കാരനായ മേയർ കാർമൈൻ പൊലീറ്റോയേയും അധോലോകനായകന്മാരെയും കുടുക്കുവാൻ ഡിമാസോ ഒരു വലിയ പദ്ധതി ആവിഷ്കരിക്കുന്നു. റോസൻഫീൽഡിന് ഗത്യന്തരമില്ലാതെ ഇതിനു കൂട്ടുനിൽക്കേണ്ടി വരുന്നു. മാഫിയ തലവൻ വിക്റ്റർ റ്റെലേജിയൊ(റോബർട്ട് ഡിനീറോ), റോസൻഫീൽഡിന്റെ ഭാര്യ റോസലിൻ തുടങ്ങിയവരുടെ കടന്നുവരവോടെ കാര്യങ്ങൾ സങ്കീർണ്ണമാകുന്നു.  അതിരുകടന്ന ആത്മവിശ്വാസത്തോടെ തന്റെ മേലധികാരിയുടെ മുന്നറിയിപ്പുംമവഗണിച്ച് നീങ്ങിയ ഡിമാസോയുടെ കൈപ്പിടിയിലൊതുങ്ങാതെ സംഭവങ്ങൾ കുഴഞ്ഞുമറിയുന്നു.

## നിർമ്മാണം
‘അമേരിക്കൻ ബുൾഷിറ്റ്’ എന്ന പേരിലാണ്  എറിക് സിംഗർ ഇതിന്റെ തിരക്കഥ തയ്യാറാക്കിയത്. ആദ്യം സംവിധായകനായി  പരിഗണിക്കപ്പെട്ടത് ബെൻ ആഫ്ലെക്ക് ആയിരുന്നു. ഒടുവിൽ ഡേവിഡ് ഒ. റസ്സൽ സംവിധായകനായി  തീരുമാനിക്കപ്പെട്ടു. റസ്സൽ ഇതിലെ കഥാപാത്രങ്ങളെ അവരുടെ യഥാർത്ഥ ജീവിതത്തിലെ മാതൃകകളുടെ കാരിക്കേച്ചർ രൂപങ്ങളാക്കി തിരക്കഥ മാറ്റിയെഴുതുകയുണ്ടായി.

2013 മാർച്ച് 8-ന് ആരംഭിച്ച ചിത്രീകരണം 2013 മേയിൽ അവസാനിച്ചു. ബോസ്റ്റൺ, മസ്സാചുസെറ്റ്സ്, ന്യൂയോർക്ക് തുടങ്ങിയ സ്ഥലങ്ങളായിരുന്നു ചിത്രീകരണം. ബോസ്റ്റൺ സ്ഫോടനത്തെ തുടർന്ന് ചിത്രീകരണം  നിർത്തി വയ്ക്കേണ്ടതായി വന്നിരുന്നു.

## റിലീസ്
2013 ജൂലൈ 31-ന് ഡേവിഡ് ഒ. റസ്സൽ ഇതിന്റെ ടീസർ ട്രെയ്‌ലർ പ്രകാശനം ചെയ്തു. തീയട്രിക്കൽ ട്രെയ്‌ലർ പുറത്തിറങ്ങിയത് ഒക്റ്റോബർ 9-നാണ്. 2013 ഡിസംബർ 20-ന് അമേരിക്കയിൽ ഈ ചിത്രം രാജ്യവ്യാപകമായി റിലീസ് ചെയ്യപ്പെട്ടു.

## അവലംബം

## പുറത്തേക്കുള്ള കണ്ണികൾ
* 
* 
* അമേരിക്കൻ ഹസ്ൽ, ഹിസ്റ്ററി വേഴ്സസ് ഹോളിവുഡ്
* 

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
മുഹമ്മദ് ബുർഹാനുദ്ദീൻ

ദാവൂദി ബൊഹ്‌റ സമുദായത്തിന്റെ ആഗോള ആചാര്യനായിരുന്നു ഡോ. സയ്ദീന **മുഹമ്മദ് ബുർഹാനുദ്ദീൻ** (1915 - 17 ജനുവരി 2014). ദാവൂദി ബൊഹ്‌റ സമുദായത്തിന്റെ അൻപത്തി രണ്ടാമത്തെ  തലവനായിരുന്നു മുഹമ്മദ് ബുർഹാനുദ്ദീൻ. 1965-ൽ പിതാവായ സയ്ദീന തഹർ സയ്ഫുദ്ദീന്റെ അന്ത്യത്തെത്തുടർന്നാണ് ബൊഹ്‌റ സമുദായത്തിന്റെ ആത്മീയനേതാവായി ഡോ. സയ്ദീന മുഹമ്മദ് ബുർഹാനുദ്ദീൻ ചുമതലയേറ്റത്. 
## ജീവിതരേഖ
ഗുജറാത്തിലെ സൂറത്തിൽ ജനിച്ചു. പ്രാഥമിക മതപഠനങ്ങൾക്കും ഹജ്ജ് തീർഥാടനത്തിനും ശേഷം പത്തൊൻപതാം വയസ്സിൽ സമുദായത്തിന്റെ ഭാവിതലവനായി പിതാവ് അദ്ദേഹത്തെ നിർദ്ദേശിക്കുകയായിരുന്നു. 1965-ൽ പിതാവിന്റെ മരണത്തെ തുടർന്നാണ് ആത്മീയനേതാവായി അധികാരമേറ്റത്.

ദാവൂദി ബൊഹ്‌റ സമുദായത്തിനായി ലോകമാകെ ആരാധനാലയങ്ങളും സമുദായ സമ്മേളനകേന്ദ്രങ്ങളും മത വിദ്യാഭ്യാസ കേന്ദ്രങ്ങളും മുഹമ്മദ് ബുർഹാനുദ്ദീന്റെ സംഭാവനയാണ്. കയ്‌റൊവിലെ അൽഹഖീം പള്ളിയുടെ പുനർനിർമ്മാണം, വടക്കേ അമേരിക്ക, യൂറോപ്പ്, ഓസ്‌ട്രേലിയ എന്നിവിടങ്ങളിൽ സമുദായാംഗങ്ങൾക്കായി ആരാധനാലയങ്ങൾ എന്നിവ നിർമിച്ചത് ഇദ്ദേഹത്തിന്റെ കാലത്താണ്. മുംബൈയിലെ സെയ്ഫീ ആസ്പത്രിയും വികസിപ്പിച്ചു. 

ഇദ്ദേഹത്തിന്റെ രണ്ടാമത്തെ മകനായ മുഫദ്ദുൽ സൈഫുദ്ദീൻ പിതാവിന്റെ മരണാനന്തരം പുതിയ ആത്മിയനേതാവായി തെരഞ്ഞെടുക്കപ്പെട്ടു.
## ചിത്രശാല

File:Lulua Mosque.jpg|Renovated Lulua Mosque, Cairo
File:Name plate lulua mosque.jpg|Name plate inside Lulua Mosque, Cairo, Egypt
File:Mosque  Imam Abadullah,Salamia,Syria.JPG|Mosque of Imam Abadullah, Salamia, Syria
File:name plate, mosque  Imam Abadullah,Salamia,Syria.JPG |name plate inside Mosque Salamia, Syria
File:Zarih Jafer-at-Tayyar.JPG| *Zarih* of Ja'far at-Tayyar, Jordan
File:Name plate,Zaffer-ut-tayyar.JPG|Name plate of the *zarih* of  Ja'far at-Tayyar, Jordan
File:Sayyeda Ruqayya, cairo.jpg| *Zarih* of Sayyeda Ruqayya, Cairo
File:Name plate,Ruqayya Zarih.jpg|Name plate on the *zarih* of Sayyeda Ruqayya, Cairo
File:Raus us Shohda,Sham.JPG|*Zarih* marking the grave of the heads of the martyrs of the Battle of Karbala, Damuscus, Syria
File:Name plate ,Raus us Sohda,Sham.JPG|Name plate, Raus us Sohda, Damascus, Syria

## അവലംബം

## പുറം കണ്ണികൾ
*  (an illustrated biography)
* OUP Encyclopedia of the Modern Islamic World: Muhammad Burhanuddin  at archive.mumineen.org
* List of Syednas  at archive.mumineen.org
*  at YouTube
* Fununulquran.com 
* Facts and Marvels of Sayedna Mohammed Burhanuddin (TUS)'s Life at WonderfulInfo.com
* Ambassador of Peace : His Holiness Dr. Syedna Mohammed Burhanuddin (TUS)
കോലം

**[[പൊങ്കൽ കോലം|കോലം]]** എന്നതുകൊണ്ടുദ്ദേശിക്കുന്നത് തറയിൽ വരക്കുന്ന രൂപങ്ങളെയാണ്. ഇത് മംഗളസൂചകവും ഐശ്വര്യപ്രദവുമായി കരുതപ്പെടുന്നു. തമിഴ് നാട്ടിലും കേരളത്തിലെ തമിഴ് ബ്രാഹ്മണര്ക്കിടയിലും കോലം വരയ്ക്കുന്നത് പ്രധാന ആചാരമാണ്. കോലത്തിന്റെ  വടക്കേയിന്ത്യൻ വകഭേദം **[[രംഗോളി]]** എന്നറിയപ്പെടുന്നു.

സാധാരണ സ്ത്രീകൾ മാത്രമേ കോലം രചിക്കാറുള്ളൂ. സൂര്യോദയത്തിനുമുമ്പ്  മുറ്റമടിച്ച് ചാണകവെള്ളം തളിച്ച് ശുദ്ധമാക്കിയിട്ടാണ് കോലം വരക്കുന്നത്. അരിപ്പൊടി കൊണ്ടാണ് ഇവ രചിക്കുന്നത്. ചിലർ ചുണ്ണാമ്പുകല്ല്‌ പൊടിയോ വെള്ളാരംകല്ല് പൊടിയോ  ഉപയോഗിക്കാറുണ്ട്. വീടുകളുടെ അകത്ത് തറ മിനുസമായുള്ള സ്ഥലങ്ങളിൽ അരിയരച്ച് നേർത്ത മാവാക്കി അതിൽ ഒരു തുണിക്കഷ്ണം മുക്കി അത് കൈയിൽ വെച്ച് മെല്ലെ ഞെക്കി വിരലുകളിലൂടെ  വരക്കുകയാണ് പതിവ്. ഇതിന് **മാവുകോലം** എന്നു പറയുന്നു. കോലം മംഗളസൂചകമായതിനാൽ ശ്രാദ്ധദിവസങ്ങൾ, മരിച്ച പുലയുള്ള ദിവസങ്ങൾ എന്നിവയിൽ വരക്കാറില്ല.   വിശേഷദിവസങ്ങളിൽ‌ വിപുലമായി കോലം വരയ്ക്കും. വെളുപ്പിന് തീ പൂട്ടുന്നതിനു മുൻപ് അടുപ്പു വൃത്തിയാക്കി അതിനുമുകളിൽ ചെറിയ കോലം വരക്കാറുണ്ട്. തറയിൽ നിലവിളക്കു വയ്ക്കുന്നയിടത്തും കോലം വരക്കാറുണ്ട്.

പല തരത്തിലാണ് കോലങ്ങളുടെ രചന. പൊട്ട് (പുള്ളി) വെച്ച് വളഞ്ഞ വരകൾ വരക്കുന്നവ, നേർവരയോടെ  ജ്യാമിതീയ രൂപങ്ങൾ വരക്കുന്നവ, വേദികളിൽ വിപുലമായി വരക്കേണ്ടവ, പാളിവെച്ചും നേർവര ചേർത്തും രൂപങ്ങൾ ഉണ്ടാക്കുന്നവ എന്നിങ്ങനെ പലതരത്തിലുണ്ട്. കോലം വരക്കുന്നതിന്റെ ഒരു പ്രത്യേകതയാണ് ഒരു ഘടകം വരച്ച് അതിനോട് വേറെ ഘടകങ്ങൾ ചേർത്ത് വിപുലമാക്കുക എന്നത്. ചെറിയവ മുതൽ വളരെ വിസ്താരമുള്ള കോലങ്ങൾ വരെ സന്ദർഭമനുസരിച്ച് വരയ്ക്കാറുണ്ട്. ശിവരാത്രി, മകരസംക്രാന്തി,പൊങ്കൽ തുടങ്ങിയ വിശേഷദിവസങ്ങളിൽ വലിയ വർണ്ണശബളമായ കോലങ്ങൾ വരയ്ക്കുന്നു.  
തകരം കൊണ്ടുള്ള ചെറിയ ചെപ്പുകളുടെ അടിഭാഗത്ത് രൂപങ്ങളോ ഡിസൈനുകളോ തുളച്ച് ആ ചെപ്പിൽ അരിപ്പൊടി നിറച്ച് നിലത്ത് തട്ടിയാൽ നിലത്ത് ആ രൂപം തെളിയും. ചെപ്പുകളിൽ കള്ളികളുണ്ടാക്കി  കള്ളികളിൽ നിറമുള്ള മാവ് നിറച്ച് ഉപയോഗിച്ചാൽ നിറമുള്ള രൂപങ്ങൾ രചിക്കാം. കൈയിൽ നിറയെ പൊടിയെടുത്ത് വിരലുകളുടെ ഇടയിൽ കൂടി നിലത്തു പതിപ്പിച്ച് വരയ്ക്കുവാൻ സമർത്ഥരായ സ്ത്രീകളുണ്ട്. ഓരോ ദിവസവും ആഴ്ചക്രമത്തിൽ പ്രത്യേക കോലങ്ങൾ തുളസിത്തറയിൽ വരയ്ക്കാറുണ്ട്.                                                                                                                              കേരളത്തിലെ ചില അനുഷ്ഠാന കലാരൂപങ്ങളിൽ "'കോലം'" ഒരു പ്രധാന ഘടകമാണ്. ദേവപ്രീതിക്കായി കോലം കെട്ടിയാടുന്ന അനുഷ്ഠാന കലാരൂപങ്ങളാണ്  തിറയാട്ടം, തെയ്യം. പടയണി, മുടിയേറ്റ്‌, തീയ്യാട്ട്‌ എന്നിവ.കാവുകളും, ക്ഷേത്രങ്ങളും കേന്ദ്രീകരിച്ചാണ് ഈ കലാരൂങ്ങൾ അരങ്ങേറുന്നത്. ദേവതകളുടെ രൂപഭാവങ്ങൾ പ്രതിഫലിപ്പിക്കുന്ന പ്രത്യേക രീതിയിലുള്ള ചമയങ്ങൾ കലാകാരൻ അണിയുന്നു. മുഖത്തെഴുത്തും, മെയ്യെഴുത്തും, മുടികളും, പൊയ്മുഖവും മറ്റ് ആടയാഭരണങ്ങളും നിയതമായരീതിയിൽ കോലധാരിയിൽ ചമയിക്കുന്നു. ഈ വേഷധാരിയെ പൊതുവേ "കോലം" എന്നുവിളിക്കുന്നു. തിറക്കോലം, തെയ്യക്കോലം, പടയണിക്കോലം എന്നിങ്ങനെ അനേകം കോലങ്ങൾ കേരളത്തിലെ അനുഷ്ഠാന കലാരംഗത്ത് ദർശിക്കാനാകും. പ്രകൃതിദത്ത നിറങ്ങൾ, കമുകിൻ പാള, കുരുത്തോല, ഈർക്കിൽ, തടി, കൈതനാര്, മുള, ഈറ്റ, ചണം, വർണ്ണക്കടലാസ്, വിളഞ്ഞി(ചക്കയരക്ക്) മുതലായവ കോലനിർമ്മാണത്തിനായി ഉപയോഗിക്കുന്നു. പുരാതന ഗോത്രാചാരങ്ങളുടെ പിൻതുടർച്ചയാണ് കോലങ്ങൾ. തിരുവിതാംകൂറിലെ പടയണി കോലങ്ങളും, തെക്കൻ മലബാറിലെ തിറയാട്ട കോലങ്ങളും, വടക്കൻ മലബാറിലെ തെയ്യക്കോലങ്ങളും വളരെ പ്രസിദ്ധമാണ്.

വർഗ്ഗം:ഇന്ത്യയിലെ കലകൾ
വർഗ്ഗം:കേരളത്തിലെ അനുഷ്ഠാന കലകൾ
മാവേലിക്കര ശ്രീകൃഷ്ണസ്വാമിക്ഷേത്രം

ആലപ്പുഴ ജില്ലയിൽ മാവേലിക്കരയ്ക്കടുത്ത് അച്ചൻകോവിലാറിൽനിന്നും തെക്കുമാറി സ്ഥിതിചെയ്യുന്ന ചരിത്ര പ്രസിദ്ധമായ  ക്ഷേത്രമാണ് പ്രസിദ്ധമായ മാവേലിക്കര ശ്രീകൃഷ്ണസ്വാമി ക്ഷേത്രം. ഇരുകൈകളിലും വെണ്ണ പിടിച്ചുനിൽക്കുന്ന ഉണ്ണിക്കണ്ണനാണ് ക്ഷേത്രത്തിലെ മുഖ്യപ്രതിഷ്ഠ. ഉപദേവതകളായി ഗണപതി, അയ്യപ്പൻ, നവഗ്രഹങ്ങൾ, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്. ക്ഷേത്രത്തിനു മുമ്പിലെ പേരാലിന്റെ ചുവട്ടിലെ ബുദ്ധപ്രതിമ കാരണം ആ കവല ബുദ്ധജംഷൻ എന്നറിയപ്പെടുന്നു. മാവേലിക്കര ശ്രീകൃഷ്ണസ്വാമി ക്ഷേത്രത്തിലെ പ്രധാന സവിശേഷതകളിലൊന്നാണ് ക്ഷേത്രനടയിലെ സ്തംഭവിളക്കിലെ ഡച്ചുപോരാളികളുടെ കാവൽശില്പം.

## ചരിത്രം

9,10 നൂറ്റാണ്ടുകളിൽ ഈ പ്രദേശം ബുദ്ധജനപദമായിരുന്നുവെന്ന വാദത്തിന് ഉദാഹരണമാണ് ക്ഷേത്രത്തിന്റെ കിഴക്കേ നടയിലെ ധ്യാനബുദ്ധന്റെ പ്രതിമ. വലിപ്പമുള്ള ധ്യാനബുദ്ധൻ കേരളത്തിൽ അപൂർവമാണ്.18- ാം നൂറ്റാണ്ടിൽ തിരുവിതാംകൂറിലെ രാഷ്ട്രീയ സാമൂഹ്യമാറ്റങ്ങൾക്കു തെളിവാണിത്. 

## ഡച്ച് പോരാളി
	ഡച്ച് രീതിയിൽ ഒരുവശം മടക്കി വച്ച വലിയതൊപ്പിയും ധരിച്ച് കൈയ്യിൽ തോക്ക് പിടിച്ച് കാവൽ നിൽക്കുന്ന ശില്പം ഡച്ച് പടനായകനായിരുന്ന ഡിലനോയിയിലേക്കാണ് എത്തിച്ചേരുന്നത്.1746 -ൽ മാർത്താണ്ഡവർമ്മ മാവേലിക്കര പ്രദേശം തന്റെ അധീനതയിലാക്കി.തുടർന്ന് മാർത്താണ്ഡവർമ്മയും ഡച്ചുകാരും തമ്മിൽ സമാധാന സൗഹൃദ ഉടമ്പടിയുണ്ടാക്കി.എ.ഡി 1753 ആഗസ്റ്റ് 15 നാണ് ചരിത്രപ്രസിദ്ധമായ ഈ ഉടമ്പടി ഒപ്പുവച്ചത്.ഈ സൗഹൃദത്തിന്റെയും ഉടമ്പടിയുടെയും സ്മരണയ്ക്കായി ഡച്ചുകാർ സംഭാവനയായി നിർമ്മിച്ച് നൽകിയതാണ് ഈ സ്തംഭവിളക്ക് 

## മാവേലിക്കര ഉണ്ണികൃഷ്ണൻ

ശ്രീകൃഷ്ണസ്വാമിക്ഷേത്രത്തിലെ ആനയായിരുന്നു മാവേലിക്കര ഉണ്ണികൃഷ്ണൻ. 1992 ൽ കോടനാട് ആനവളർത്തൽ കേന്ദ്രത്തിൽ നിന്നും വാങ്ങിയതാണ് ഈ ആനയെ. വാങ്ങുമ്പോൾ 28 വയസ് പ്രായം ഉണ്ടായിരുന്നു.1992 മാർച്ച് 15-ന് അന്നത്തെ ദേവസ്വം ബോർഡ് പ്രസിഡന്റ് രാമൻ ഭട്ടതിരിപ്പാടാണ് നടക്കിരുത്തിയത്. വലിയ ശബ്ദം കേട്ടാൽ പെട്ടെന്ന് ഭയപ്പെടുന്ന പ്രകൃതക്കാരനായ ഉണ്ണികൃഷ്ണൻ പണ്ട് ഓട്ടത്തിന് പ്രസിദ്ധനായിരുന്നു . സഹ്യപുത്രനായ് ഇവൻ അഴകളവുകൾക്ക് പ്രസിദ്ധനാണ്.  (കേരളത്തിൽ ഇന്നുള്ള നാട്ടാനകളിൽ സഹ്യപുത്രന്മാർ ചുരുക്കം ആണ്). അതുകൊണ്ട് തന്നെ ഗജരത്നം, കളഭകേസരി എന്നീ പട്ടങ്ങൾ ലഭിച്ചിട്ടുണ്ട്. 54-ആം വയസ്സിൽ 2018 ഒക്ടോബർ 10-ന് പുലർച്ചെ 2.04ന് ചെരിഞ്ഞു.

## ചിത്രശാല


File:Mavelikara unni1.JPG|മാവേലിക്കര ഉണ്ണികൃഷ്ണൻ
File:Budha mavelikara kerala.jpg|മാവേലിക്കരയിലെ ബുദ്ധ വിഗ്രഹം


## അവലംബങ്ങൾ

വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
ഗ്രാവിറ്റി (ചലച്ചിത്രം)

2013-ൽ പുറത്തിറങ്ങിയ ഒരു ബ്രിട്ടീഷ്-അമേരിക്കൻ ത്രിമാന ശാസ്ത്ര കൽപ്പിതകഥാ ചലച്ചിത്രമാണ് **ഗ്രാവിറ്റി**. ബഹിരാകാശത്ത് തകരാറിലാകുന്ന ഒരു സ്പേസ് ഷട്ടിലിലെ സഞ്ചാരികളുടെ ഭൂമിയിലേക്ക് തിരികെയെത്താനുള്ള ശ്രമമാണ് ഈ ചലച്ചിത്രത്തിന്റെ ഇതിവൃത്തം. വാർണർ ബ്രോസ്. വിതരണം ചെയ്തിരിക്കുന്ന ഗ്രാവിറ്റിയുടെ സംവിധാനം നിർവഹിച്ചിരിക്കുന്നത് അൽഫോൺസോ ക്വാറോൺ ആണ്. കൂടാതെ നിർമ്മാണം, തിരക്കഥ, ചിത്രസംയോജനം എന്നിവയിലും ക്വാറോൺ പങ്കാളിയാണ്. സാന്ദ്ര ബുള്ളോക്ക്, ജോർജ്ജ് ക്ലൂണി എന്നിവരാണ് ഈ ചിത്രത്തിലെ അഭിനേതാക്കൾ.

2013 ആഗസ്റ്റിലെ 70ആം വെനീസ് ചലച്ചിത്രമേളയുടെ പ്രദർശന ചിത്രമായിരുന്നു ഗ്രാവിറ്റി. പിന്നീട് 3 ദിവസങ്ങൾക്ക് ശേഷം ടെലൂറൈഡ് ചലച്ചിത്രമേളയിലും പ്രദർശിപ്പിച്ചു. പ്രേക്ഷകരുടെയും നിരൂപകരുടെയും പ്രശംസ നേടിയ ഈ ചിത്രം മികച്ച സംവിധായകന്റേതടക്കം 7 അക്കാഡമി അവാർഡുകൾ നേടി. 2014-ലെ ക്രിട്ടിക്സ് ചോയ്സ് അവാർഡുകളിൽ ഏഴ് പുരസ്ക്കാരങ്ങളും മികച്ച സംവിധായകനുള്ളതടക്കം ആറ് ബാഫ്റ്റ പുരസ്ക്കാരങ്ങളും ഈ ചിത്രത്തിന് ലഭിച്ചു.

## കഥാസാരം
എസ്റ്റിഎസ്-157 എന്ന ബഹിരാകാശ ദൗത്യമാണ് ഈ ചലച്ചിത്രത്തിന്റെ പശ്ചാത്തലം. ഇതിനായി എക്സ്പ്ലോറർ എന്ന സ്പേസ് ഷട്ടിലിൽ ആദ്യമായി ബഹിരാകാശത്ത് എത്തിയ വൈദ്യശാസ്ത്ര എഞ്ചിനീയറാണ് ഡോ. റയാൻ സ്റ്റോൺ. അവരെ സഹായിക്കാൻ പരിചയ സമ്പന്നനായ ബഹിരാകാശ യാത്രികൻ മാറ്റ് കോവാൽസ്കിയും കൂടെയുണ്ട്. ഹബിൾ ബഹിരാകാശ ദൂരദർശിനി നന്നാക്കാൻ ശ്രമിക്കുന്നതിനിടെ അവർക്ക് ദൗത്യ നിയന്ത്രണ കേന്ദ്രമായ ഹൂസ്റ്റണിൽ നിന്ന് ഒരപായ സന്ദേശം ലഭിക്കുന്നു. കാലാവധി തീർന്ന ഒരു കൃത്രിമോപഗ്രഹത്തിനെ ഒരു റഷ്യൻ റോക്കറ്റ് ഇടിച്ചെന്നും തുടർന്നുണ്ടായ ചെയിൻ റിയാക്ഷൻ വഴി ബഹിരാകാശത്ത് അവശിഷ്ടങ്ങളുടെ ഒരു മേഘം രൂപപ്പെട്ടിട്ടുണ്ടെന്നായിരുന്നു അത്. തുടർന്ന് ദൗത്യം നിർത്തി വെക്കാനും തിരികെ മടങ്ങാനും ഹൂസ്റ്റണിൽ നിന്ന് നിർദ്ദേശം ലഭിക്കുന്നു. എന്നാൽ വളരെ വേഗത്തിൽ വന്ന കൃത്രിമോപഗ്രഹ അവശിഷ്ടങ്ങൾ എക്സ്പ്ലോററിലും ഹബിളിലും ഇടിക്കുകയും ഡോ. സ്റ്റോൺ ഷട്ടിലിൽ നിന്ന് വേർപ്പെടുകയും ചെയ്യുന്നു. ബഹിരാകാശത്ത് ദൂരേക്ക് പോയ സ്റ്റോണിനെ കൊവാൽസ്കി കണ്ടെത്തുന്നു. അവർക്ക് ഹൂസ്റ്റണുമായുള്ള ബന്ധം നഷ്ടപ്പെടുന്നു. അവർ ഷട്ടിലിലേക്ക് തിരിക്കുന്നു. പക്ഷേ ഷട്ടിൽ തകർന്നതായും അതിലുള്ളവർ മരണപ്പെട്ടതായും കാണപ്പെടുന്നു. ശേഷം അവർ അന്താരാഷ്ട്ര ബഹിരാകാശ നിലയത്തിലേക്ക് (ഐഎസ്എസ്) സഞ്ചരിക്കുന്നു. സഞ്ചാരത്തിനിടക്ക് അവർ സ്റ്റോണിനെകുറിച്ചും സ്റ്റോണിന്റെ മകളെ കുറിച്ചും സംസാരിക്കുന്നു. ഐഎസ്എസിലേക്ക് കയറാൻ ശ്രമിക്കുന്നതിനിടയിൽ കൊവാൽസ്കിയെ സ്റ്റോണിന് നഷ്ടമാകുന്നു. ഐഎസ്എസിലെ സോയൂസ് ഉപയോഗിച്ച് ചൈനയുടെ ഷെൻഷോ സ്പേസ് ക്രാഫ്റ്റിലേക്ക് പോകാനും അവിടെ നിന്ന് ഭൂമിയിലേക്ക് മടങ്ങാനും സ്റ്റോണിന് കൊവാൽസ്കി വയർലെസ് റേഡിയോ വഴി നിർദ്ദേശം നൽകുന്നു.

## അഭിനേതാക്കൾ
* സാന്ദ്രാ ബുള്ളോക്ക് : ഡോ. റയാൻ സ്റ്റോൺ, ഒരു മെഡിക്കൽ എഞ്ചിനീയർ
* ജോർജ്ജ് ക്ലൂണി : ലെഫ്റ്റനന്റ് മാറ്റ് കൊവാൾസ്കി
* എഡ് ഹാരിസ് (ശബ്ദം) : ദൗത്യ നിയന്ത്രണം, ഹൂസ്റ്റൺ
* ഓർട്ടോ ഇഗ്നേഷ്യുസെൻ : ആനിൻഗാക്ക്, ഒരു ഗ്രീൻലാൻഡ് മുക്കുവൻ
* പോൾ ശർമ്മ (ശബ്ദം) : ഫ്ലൈറ്റ് എഞ്ചിനീയർ ഷെരീഫ് ദാസരി
* ഏയ്മി വാറൻ (ശബ്ദം) :  ക്യാപ്റ്റൻ, എക്സ്പ്ലോറർ
* ബാഷെർ സാവേജ് (ശബ്ദം) : ക്യാപ്റ്റൻ, ഇന്റർനാഷണൽ സ്പേസ് സ്റ്റേഷൻ

## അവലംബം

## പുറം കണ്ണികൾ
* 
* 
* 
* 
* 

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
സുചിത്ര സെൻ

**സുചിത്ര സെൻ** എന്ന രമ ദാസ്ഗുപ്ത ബംഗാളി ചലച്ചിത്ര നടിയായിരുന്നു (6 ഏപ്രിൽ 1931 - 17 ജനുവരി 2014). 1963-ൽ മോസ്കോ ചലച്ചിത്ര ഉത്സവത്തിൽ സുചിത്ര വെള്ളി പുരസ്ക്കാരം നേടിയപ്പോൾ അന്താരഷ്ട്ര ചലച്ചിത്ര പുരസ്കാരം ലഭിക്കുന്ന ആദ്യ ഇന്ത്യൻ അഭിനേത്രി എന്ന നേട്ടവും കൈവരിച്ചു. 1972-ൽ ഇന്ത്യൻ സർക്കാർ പത്മശ്രീയും 2012-ൽ ബംഗാൾ സർക്കാർ ബംഗ ബിഭൂഷണും നൽകി ആദരിച്ചു.

## ജീവിതരേഖ
1931 ഏപ്രിൽ 6  ബംഗാൾ പ്രസിഡൻസിയിലെ പബ്നയിൽ (ഇപ്പോളത്തെ ബംഗ്ലാദേശ്) ജനിച്ചു. സ്കൂൾ അദ്ധ്യാപകനായ പിതാവ് കരുണാമയ് ദാസ്ഗുപ്തയുടയും കുടുംബിനിയായ അമ്മ ഇന്ദിര ദേവിയുടയും അഞ്ചാമത്തെ കുഞ്ഞായിരുന്നു സുചിത്ര. തന്റെ പതിനാറാം വയസിൽ 1947-ൽ കൊൽക്കത്തയിൽ നിന്നുള്ള ദിബനാഥ് സെന്നിനെ വിവാഹം കഴിച്ചു. ബംഗാളി നടി മൂൺ മൂൺ സെൻ ഇവരുടെ പുത്രിയാണ്. റൈമ സെൻ റിയ സെൻ എന്നിവർ പേരക്കുട്ടികൾ ആണ്.

## ചലച്ചിത്ര ജീവിതം
1953-ൽ പുറത്തിറങ്ങിയ സാരേ ചൗട്ടോർ എന്ന ബംഗാളി ചലച്ചിത്രമാണ് ആദ്യം പുറത്തിറങ്ങിയ ചലച്ചിത്രം. 1955-ൽ പുറത്തിറങ്ങിയ ബിമൽ റോയിയുടെ ദേവദാസിൽ പാർവതി എന്ന നായിക കഥാപാത്രം അവതരിപ്പിച്ചു.

## പുരസ്ക്കാരങ്ങൾ

* ദാദാ സാഹിബ് ഫാൽക്കെ പുരസ്കാരം സുചിത്ര സെന്നിന് പ്രഖ്യാപിക്കപ്പെട്ടെങ്കിലും, ഡെൽഹി വരെ യാത്ര ചെയ്യാനുള്ള വൈമുഖ്യം മൂലം പുരസ്കാരം വാങ്ങിയില്ല എന്നു പറയപ്പെടുന്നു.

## അവലംബം

വർഗ്ഗം:1931-ൽ ജനിച്ചവർ
വർഗ്ഗം:ഏപ്രിൽ 6-ന് ജനിച്ചവർ
വർഗ്ഗം:ജനുവരി 17-ന് മരിച്ചവർ
വർഗ്ഗം:2014-ൽ മരിച്ചവർ
നോക്കിയ ലൂമിയ 1320

നോക്കിയ കോർപറേഷന്റെ ഫാബ്‌ലറ്റ് സ്രേണിയില്ലുള്ള പുതിയ സ്മാർട്‌ഫോൺ ആണ് **നോക്കിയ ലൂമിയ 1320**. 2013 ഒക്ടോബർ 22-ന് നോക്കിയ വേൾഡ് ഈവന്റിലാണ് നോക്കിയ പുതിയ ഫോണിനെ പറ്റി വിവരം പുറത്തുവിട്ടത്. മൈക്രോസോഫ്റ്റിന്റെ വിൻഡോസ് ഫോൺ 8 ഓപ്രേറ്റിങ് സിസ്റ്റമാണ് ഉൾപെടുത്തിയിരിക്കുന്നത്.

1320 ഇൽ ഇത് 1.7 ജിഗാ ഹെർട്സ് ആണ്. ക്യാമറ പ്രവർത്തിപ്പിക്കാൻ പ്രത്യേകം കീയും ഉണ്ട്. മൈക്രോ എസ് ഡി കാർഡ് ഉപയോഗിച്ച് 64 ജി ബി വരെ മെമ്മറി വർധിപ്പിക്കാവുന്നതാണ്. 3,400mAh ബാറ്ററി ആണ് ലുമിയ 1320 ന് പവർ നൽകുന്നത്. 20 മണികൂർ സംസാര സമയം ആണ് നോകിയ അവകാശപെടുന്നത്.

## അവലംബം

വർഗ്ഗം:നോക്കിയ മൊബൈൽ ഫോണുകൾ
ദ് ചൈൽഡ്ഹുഡ് ഓഫ് ജീസസ്

നോബൽസമ്മാന ജേതാവായ ദക്ഷിണാഫ്രിക്കൻ എഴുത്തുകാരൻ '''ജെ.എം. കൂറ്റ്സേ''' രചിച്ച കൃതിയാണ്  **ദ് ചൈൽഡ്ഹുഡ്  ഓഫ്  ജീസസ്**.   2013 ലാണ്  ഈ കൃതി പ്രസിദ്ധീകരിയ്ക്കപ്പെട്ടത്. 

## ഇതിവൃത്തം

ഭൂതകാലസ്മരണകളെ മറച്ചുകൊണ്ട് വർത്തമാനകാലത്തിലും ഭാവിയിലും പുലരുന്ന കഥാതന്തുക്കളെ കോർത്തിണക്കിയാണ് ഈ നോവൽ പുരോഗമിയ്ക്കുന്നത്. ഇതിൽ   *സൈമൺ* എന്നയാളും , *ഡേവിഡ്* എന്ന ബാലനും ആണ്  പ്രധാന കഥാപാത്രങ്ങൾ. ഡേവിഡിനെ ഒരു ബോട്ട് യാത്രയ്ക്കിടയിൽ സൈമൺ കണ്ടുമുട്ടുന്നതാണ് . രണ്ടുപേരും നൊവില്ല എന്ന ഭൂപ്രദേശത്തേയ്ക്ക് എത്തിച്ചേരുകയാണ് . നോവലിസ്റ്റ് ഈ രണ്ടു കഥാപാത്രങ്ങളുടെ ഭൂതകാലത്തെക്കൂറിച്ച് തീർത്തും നിശ്ശബ്ദത പുലർത്തുന്നു. നൊവില്ല എന്ന  സാങ്കല്പികഭൂപ്രദേശത്തെക്കുറിച്ചും വിശദമായ വിവരണങ്ങളൊന്നും തന്നെ നൽകുന്നില്ല. യൂറോപ്പിൽ സ്പാനിഷ് സംസാരിയ്ക്കുന്ന ഒരിടം എന്ന ഒരു സൂചനമാത്രമേ ഇതിലുള്ളൂ.
. 

രക്ഷിതാക്കളെ അറിയാത്ത ഡേവിഡിനെ അവന്റെ അമ്മയെ തിരികെ എൽപ്പിയ്ക്കുവാൻ കഴിയുമെന്ന പ്രത്യാശയാണ് സൈമണുള്ളത്. ഐനസ് എന്ന സ്ത്രീയെ അയാൾ കണ്ടുമുട്ടുകയും, ഡേവിഡിന്റെ അമ്മയാണതെന്നു ഉറപ്പിയ്ക്കുകയും ചെയ്യുന്നു. എന്നാൽ അവൾ ഡേവിഡിന്റെ അമ്മയാണ് എന്നു സമ്മതിക്കുന്നുവെങ്കിലും ഡേവിഡിന്റെ ഭൂതകാലത്തെക്കുറിച്ചൊന്നും കൂടുതലായി അവൾക്കൊന്നും അറിയുകയില്ല എന്നു വെളിവാക്കുന്നുണ്ടെങ്കിലും ഡേവിഡിനെ ഐനസ് സ്വീകരിയ്ക്കുന്നു. 

അത്യന്തികമായി മനുഷ്യൻ നന്മയുടെ ഭാഗത്താണ് എന്നും പ്രത്യാശാഭരിതമായ ഭാവി അവനു സ്വായത്തമാണെന്നും കൂറ്റ്സേ ഈ നോവലിൽ ഉദ്ഘോഷിയ്ക്കുന്നു .

## അവലംബം

വർഗ്ഗം:2013 -ലെ നോവലുകൾ
വർഗ്ഗം:ഇംഗ്ലീഷ് നോവലുകൾ‎
നോക്കിയ ആശ 503

ഫീച്ചർ ഫോൺ വിഭാഗത്തിൽ നോക്കിയ പുതിയൊരു മോഡൽ ആശ 503 പുറത്തിറക്കി. ആശ 500, ആശ 501, ആശ 502 എന്നിവയ്ക്ക് ശേഷം എത്തുന്ന മോഡലാണ് ആശ 503 .

240 x 320 പിക്സൽ റെസലൂഷനുള്ള മൂന്നിഞ്ച് ഡിസ്പ്ലേയുള്ള ആശ 503 ഒക്ടോബറിലാണ് ആദ്യമായി അവതരിപ്പിച്ചത്. ഗൊറില്ല ഗ്ലാസ് സംരക്ഷണം ഉള്ളതിനാൽ ഡിസ്പ്ലേയിൽ പോറലുകൾ വീഴുമെന്ന ഭയം വേണ്ട. എൽഇഡി ഫ്ലാഷോടു കൂടിയ അഞ്ച് മെഗാപിക്സൽ ആണ് പ്രധാന ക്യാമറ. മുൻ ക്യാമറയില്ല. ഡ്യുവൽ സിം സപ്പോർട്ടുള്ള ഫോണിൽ മൈക്രോ സിം കാർഡാണ് ഉപയോഗിക്കുന്നത്. ബ്ലൂടൂത്ത്, വൈഫൈ എന്നിവയ്ക്ക് പുറമെ ത്രിജി പിന്തുണയുമുണ്ട്.

നോക്കിയ ആശ ഓപ്പറേറ്റിങ് സിസ്റ്റത്തിൻറെ 1.2 വെർഷനിലാണ് ആശ 503 പ്രവർത്തിക്കുന്നത്. 32 ജിബി മെമ്മറി കാർഡ് പിന്തുണയുള്ള ഫോണിനൊപ്പം നാല് ജിബി കാർഡ് സൗജന്യമായി കമ്പനി നൽകുന്നുണ്ട്. മഞ്ഞ, കറുപ്പ്, പച്ച, ചുവപ്പ്, നീല, വെള്ള എന്നീ ബോഡിനിറങ്ങളിൽ ആശ 503 ലഭ്യമാകും. ടു ജിയിൽ 12 മണിക്കൂറും ത്രി ജിയിൽ നാല് മണിക്കൂറും സംസാര സമയം നൽകാൻ കഴിവുള്ളതാണ് 1,200 എംഎഎച്ച് ബാറ്ററി. സ്റ്റാൻഡ് ബൈ സമയം 480 മണിക്കൂർ. ഭാരം വെറും 111 ഗ്രാം മാത്രം. വില 6,683 രൂപ.

http://malayalam.viralrays.com/technology/nokia-asha-503.html
ദേവദാസ് (1955 ചലച്ചിത്രം)

ശരത്ചന്ദ്ര ചതോപാധ്യായുടെ ബംഗാളി ഭാഷ നോവലായ ദേവദാസിനെ ആസ്പദമാക്കി ബിമൽ റോയ് സംവിധാനം ചേയ്ത 1955-ൽ പുറത്തിറങ്ങിയ ഹിന്ദി ചലച്ചിത്രമാണ് **ദേവദാസ്**.

## അഭിനേതാക്കൾ
* ദിലീപ് കുമാർ .. ദേവദാസ് മുഖർജി
* വൈജയന്തിമാല .. ചന്ദ്രമുഖി
* സുചിത്ര സെൻ .. പാർവതി ചക്രബൊർത്തി/പാറൊ
* മോട്ടിലാൽ രാജവൻശ് .. ചുന്നി ബാബു
* നാസിർ ഹുസ്സൈൻ .. ധർമദാസ്
* മുരദ് .. ദേവദാസിന്റെ അച്ചൻ
* പ്രതിമ ദേവി .. ദേവദാസിന്റെ അമ്മ
* ശിവരാജ് .. പാർവതിയുടെ അച്ചൻ
* ഇഫ്തേക്കർ .. ബ്രിജുദാസ്
* പ്രാൺ  
* ജോണി വാക്കർ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ഹിന്ദി ചലച്ചിത്രങ്ങൾ
ഓർമ്മത്തിരുന്നാൾ

ക്രിസ്തുമതത്തിലെ  ഒരു വിശുദ്ധന്റെയോ വിശുദ്ധയുടെയോ വാർഷിക മത ആഘോഷമാണ് **ഓർമ്മത്തിരുന്നാൾ**. ഒരു പ്രത്യേക ദിവസം ഓർമ്മത്തിരുന്നാൾ ആഘോഷിക്കപെടുന്ന വിശുദ്ധന്മാരെ ഓർക്കുകയും അവരോട് മാധ്യസ്ഥ്യം അപേക്ഷിക്കുകയും ചെയ്യുന്നു. പ്രധാനമായും  ഓരോ വിശുദ്ധരുടേയും  രക്തസാക്ഷിത്വം  അനുസ്മരിപ്പിക്കുന്നതിന്റെ ഭാഗമായിയാണ് ക്രൈസ്തവർ  ഈ രീതി പിന്തുടരുന്നത്.

വർഗ്ഗം:ക്രൈസ്തവം - അപൂർണ്ണലേഖനങ്ങൾ
ജയറാം അഭിനയിച്ച ചലച്ചിത്രങ്ങൾ

250px|ലഘുചിത്രം|ജയറാം
മലയാളചലച്ചിത്രരംഗത്തെ നായകനടൻമാരിൽ ഒരാളാണ് **[[ജയറാം]]** (**ജയറാം സുബ്രഹ്മണ്യൻ**). മലയാളത്തിനു പുറമേ തമിഴ്, തെലുങ്ക്, കന്നഡ ചലച്ചിത്രങ്ങളിലും ജയറാം അഭിനയിച്ചിട്ടുണ്ട്.

## മലയാളം ചലച്ചിത്രങ്ങൾ

#### 2000കൾ

#### 1990കൾ

#### 1980കൾ

## തമിഴ് ചലച്ചിത്രങ്ങൾ

## തെലുങ്ക് ചലച്ചിത്രങ്ങൾ

## മറ്റ് ഭാഷകളിലെ ചലച്ചിത്രങ്ങൾ

## റഫറൻസ്

വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
വർഗ്ഗം:മലയാളചലച്ചിത്രവുമായി ബന്ധപ്പെട്ട പട്ടികകൾ
ശുകപുരം ദക്ഷിണാമൂർത്തി ക്ഷേത്രം

thumb|300px|ശുകപുരം ദക്ഷിണാമൂർത്തിക്ഷേത്രം
പരശുരാമൻ സൃഷ്ടിച്ച ഗ്രാമങ്ങളിൽ  ഏറ്റവും വലിയ ഗ്രാമമായ ശുകപുരം ഗ്രാമത്തിന്റെ ഗ്രാമക്ഷേത്രമാണ് ശുകപുരം ദക്ഷിണാമൂർത്തിക്ഷേത്രം. മലപ്പുറം ജില്ലയിൽ എടപ്പാളിടുത്ത് ശുകപുരത്ത് ഈ പുരാതനക്ഷേത്രം സ്ഥിതിചെയ്യുന്നു. ലോകഗുരുവായി വിജ്ഞാനം പൊഴിക്കുന്ന ദക്ഷിണാമൂർത്തി ഭഗവാൻ അതുകൊണ്ടുതന്നെ വിജ്ഞാന ദൈവമാണ്. സരസ്വതി ദേവിക്ക് സമാനമായി വിദ്യാർത്ഥികൾ ദക്ഷിണാമൂർത്തിയെ ആരാധിച്ചാൽ വിദ്യാ വിജയവും ഐശ്വര്യവും ഉണ്ടാകുമെന്ന് വിശ്വസിക്കപ്പെടുന്നു.കാലടി പടിഞ്ഞാറേടത്തുള്ളവർക്കാണ് ക്ഷേത്രം തന്ത്രം

## എത്തിച്ചേരാൻ
എൻ.എച്ച്‌. 17ൽ എടപ്പാൾ കവലയിൽനിന്നും പാലക്കാട് - പൊന്നാനി റൂട്ടിൽ ഒരുകിലോമീറ്റർ പോയാൽ  ദക്ഷിണാമൂർത്തിക്ഷേത്രമായി..

വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദക്ഷിണാമൂർത്തി ക്ഷേത്രങ്ങൾ
വർഗ്ഗം:കേരളത്തിലെ ഗ്രാമക്ഷേത്രങ്ങൾ
വർഗ്ഗം:കേരളത്തിലെ ക്ഷേത്രങ്ങൾ
നിരണം മലങ്കരകത്തോലിക്കാ പള്ളി

മലങ്കരകത്തോലിക്കാ സഭയുടെ നിരണത്തുള്ള പള്ളി അതി സുന്ദരമായ രൂപകല്പനകൊണ്ട് ശ്രദ്ധേയമാണ്.

വർഗ്ഗം:പത്തനംതിട്ട ജില്ലയിലെ ക്രിസ്ത്യൻ പള്ളികൾ
ചെറിയനാട് മലങ്കരകത്തോലിക്കാ പള്ളി

മാവേലിക്കര ചെങ്ങന്നൂർ വഴിയിൽ ചെറിയനാട്ട് സുന്ദരമായ മലങ്കരകത്തോലിക്കാ പള്ളി സ്ഥിതിചെയ്യുന്നു.

വർഗ്ഗം:കേരളത്തിലെ ക്രിസ്ത്യൻ പള്ളികൾ
പാണ്ഡവൻ പാറ

പുരാതന ക്ഷേത്രങ്ങളിൽ ഒന്നാണ് ചെങ്ങന്നൂർ മുനിസിപ്പാലിറ്റിയിൽ സ്ഥിതിചെയ്യുന്ന **പാണ്ഡവൻപാറ ശ്രീകൃഷ്ണക്ഷേത്രം**. ഇത് ധാരാളം പ്രത്യേകതകളുള്ള പാറക്കൂട്ടം നിറഞ്ഞ ഒരു കുന്നിൻ മുകളിലാണ്. ഇതിനടുത്താണ് കൗരവരുടെ പേരിൽ അറിയപ്പെടുന്ന നൂറ്റുവർ പാറ.

## ഐതിഹ്യം

അജ്ഞാത വാസകാലത്ത് പഞ്ചപാണ്ഡവർ ചെങ്ങന്നൂരിനടുത്തുള്ള പാണ്ഡവൻ പാറ എന്ന ഈ കുന്നിൽ താമസിച്ചെന്നും അവിടെ നിന്നും ഓരോരുത്തരും അടുത്തുള്ള ഓരോ ക്ഷേത്രങ്ങളിൽ ആരാധന നടത്തിയെന്നുമാണ് ഐതിഹ്യം. അതിൽ യുധിഷ്ഠിരൻ തൃച്ചിറ്റാറ്റും ഭീമൻതൃപ്പുലിയൂരും അർജ്ജുനൻ തിരുവാറന്മുളയിലും നകുലൻ തിരുവൻ വണ്ടൂരും സഹദേവൻ തൃക്കൊടിത്താനത്തുമായിരുന്നു ആരാധനകൾ നടത്തിയത് എന്നു വിശ്വസിക്കപ്പെടുന്നു. കൂടാതെ മുതുകുളത്തിനടുത്തുള്ള പാണ്ഡവർകാവ് എന്ന ക്ഷേത്രത്തിൽ കുന്തിയും ആരാധന നടത്തിയിരുന്നതായി വിശ്വസിക്കപ്പെടുന്നു. ഒരു ദിവസം തന്നെ ഈ ആറു ക്ഷേത്രങ്ങളിലും ദർശനം നടത്തുന്നത് ഭക്തജനങ്ങൾ പുണ്യമായി കരുതുന്നു.

പാണ്ഡവന്മാർ ഇവിടെ താമസിച്ചിരുന്നതിന്റെ തെളിവായി ഒരുപാട് അടയാളങ്ങൾ ഈ പാറക്കൂട്ടങ്ങളിൽ ഇവിടുത്തുകാർ കാണിക്കുന്നു. വിചിത്ര ആകൃതികളുള്ള പാറകളുടെ ഒരു സഞ്ചയമാണ് പാണ്ഡവൻ പാറ.

## പ്രത്യേകതയുള്ള കല്ലുകൾ

; പടിപ്പുര
: പാറക്കൂട്ടത്തിൽ ഒരു പടിപ്പുര ദർശിക്കുന്നു. 
; കസേരക്കല്ല്
: പാണ്ഡവർ ഇരുന്നതാണത്രെ ഈ കസേരയിൽ
; കാലടിക്കല്ല്
: ഭീമന്റെ കാലടിപതിഞ്ഞ കല്ല്
## എത്തിച്ചേരാൻ
ചെങ്ങന്നൂരിൽ നിന്നും ചെറിയനാട് റൂട്ടിൽ പുറപ്പെട്ട് 1.1 കിമി മാറിയാണ് പാണ്ഡവൻ പാറ. ചെങ്ങന്നൂർ റെയിൽവേ സ്റ്റേഷനിൽ നിന്നും വരുമ്പോൾ ഓവർബ്രിഡ്ജ് തൊട്ടു മുമ്പ് ഉടൻ ഇടത്തോട്ട് തിരിയണം. (ചെറിയ റോഡായതു കാരണം അന്വേഷിക്കുന്നത് ഉത്തമം.)

## ചിത്രശാല

File:Pandavanpara a view.JPG|പാണ്ഡവൻപാറ ദൂരദൃശ്യം
File:Padi anantha.JPG|പാണ്ഡവൻപാറയിലെ അനന്തശയനം കല്ല്
File:Pand anchu.JPG|പാണ്ഡവൻപാറയിലെ പാണ്ഡവന്മാർ എല്ലാവരും ചാരിയിരുന്നതിന്റെ പാടുകളുള്ള പാറ
file:Pand thamar.JPG|പാണ്ഡവൻപാറയിലെ താമരക്കല്ല്. താമരയിതളിന്റെ ആകൃതിയോടു സാമ്യം.
File:Pandavan para lotus stone.jpg|പാണ്ഡവൻപാറയിലെ താമരക്കല്ല് 
File:Pand thavala.JPG|പാണ്ഡവൻപാറ തവളക്കല്ല് 
File:Pandavanpara Thavala kallu.jpg|തവളക്കല്ല് മറ്റൊരു ദൃശ്യം
File:Pandavanpara Sound stone.jpg|മദ്ദള/ചെണ്ടക്കല്ല് (മദ്ദള/ചെണ്ടപ്പാറ). ഇതിലടിച്ചാൽ മദ്ദളത്തിന്റെ നല്ല ശബ്ദം കേൾക്കാം.
File:Pandavanpara Pond.jpg|പാണ്ഡവൻപാറയിലെ കുളം. കടുത്ത വേനൽ കാലത്ത് പോലും വറ്റില്ലത്രേ!


## അവലംബങ്ങൾ

## സ്രോതസ്സുകൾ

# കേരളാ ടൂറിസം
# മാതൃഭൂമി 
# ഏഷ്യാനെറ്റ്‌ യുട്യൂബ് കണ്ണി
തൃപ്പേരൂർക്കുളങ്ങര ശ്രീസുബ്രഹ്മണ്യസ്വാമിക്ഷേത്രം

ആലപ്പുഴജില്ലയിൽ ചെങ്ങന്നൂർ മാവേലിക്കര പാതയിലാണ് തൃപ്പേരൂർ കുളങ്ങര സുബ്രഹ്മണ്യസ്വാമിക്ഷേത്രം സ്ഥിതിചെയ്യുന്നത്. ഈ ക്ഷേത്രത്തിൽ തൈപ്പൂയത്തിന് കൊടിയേറി ഉത്സവം നടക്കുന്നു എന്ന് ഒരു പ്രത്യേകത ഉണ്ട്. മറ്റുപല സുബ്രഹ്മണ്യക്ഷേത്രങ്ങളിലും തൈപ്പൂയത്തിന് ആറാട്ടായിട്ടാണ് ഉത്സവം നടക്കുന്നത്.
## ചിത്രശാല


File:Trippavoor kula subra.JPG|തൃപ്പേരൂർ കുളങ്ങര സുബ്രഹ്മണ്യക്ഷേത്രഗോപുരം
File:Trippavoor1.JPG|തൃപ്പേരൂർ കുളങ്ങര സുബ്രഹ്മണ്യക്ഷേത്രം ചുറ്റമ്പലം. തള്ളീനിൽക്കുന്ന തറയും താണുനിൽക്കുന്ന എറയവും  ശ്രദ്ധേയം
File:Trippavoorku.JPG|തൃപ്പേരൂർ കുളങ്ങര സുബ്രഹ്മണ്യക്ഷേത്രം കാഴ്ച

  

വർഗ്ഗം: ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ സുബ്രഹ്മണ്യ സ്വാമിക്ഷേത്രങ്ങൾ
കുണ്ടയം

കേരളത്തിലെ കൊല്ലം ജില്ലയുടെ‍ കിഴക്കുഭാഗത്ത് സ്ഥിതി ചെയ്യുന്ന ഒരു ഗ്രാമമാണ് കുണ്ടയം. പത്തനാപുരത്തു നിന്നും മൂന്ന്കിലോമീറ്റർ ദൂരത്തായാണ് കുണ്ടയം ഗ്രാമം സ്ഥിതി ചെയ്യുന്നത്.മഞ്ചള്ളൂർ - കുണ്ടയം മുസ്ലീം ജമാ അത്ത് പള്ളി, കുണ്ടയം ശിവക്ഷേത്രംഎന്നിവ പ്രധാന ആരാധനാലയമാണ്.മലങ്കാവ് മാടത്താൻ മല കാവും പ്രധാന ആരാധന കേന്ദ്രമാണ്. കുണ്ടയം ദേശീയ ഗ്രന്ഥശാല യാ ണ് പ്രധാനപെട്ട സാംസ്കാരിക സ്ഥാപനം.1960കൾക്ക് മുമ്പ് ഈ ഗ്രാമം പട്ടാഴി പഞ്ചായത്തിന്റെ ഭാഗമായിരുന്നു. 

മിയ്യാൻ റാവുത്തർ, കെ.തങ്ങൾ ബാവറാവുത്തർ, ഒ.നൂർ ജഹാൻ, കെ.ബീവി ജാൻ, കെ.മീരാസാഹിബ്, ജെ.എൽ.നസീർ, ഒ.നൂർ ജഹാൻ,  എം.ജി യാ സുദീൻ എന്നിവർ യഥാക്രമം കുണ്ടയം വാർഡിനെ പ്രതിനിധീകരിച്ച ജനപ്രതിനിധികളാണ്. എം. ജിയാ സുദീൻ ഗ്രാമപഞ്ചായത്ത് വൈസ് പ്രസിഡന്റായും പ്രവർത്തിച്ചു. അജിതാ ബീഗം നിലവിൽ പ്രതിനിധികരിക്കുന്നു. 

## സമീപ പട്ടണങ്ങൾ
* പത്തനാപുരം
* ഏനാത്ത്‌
* പട്ടാഴി
## പ്രധാന സർക്കാർ സ്ഥാപനങ്ങൾ
* മിനി കമ്യൂണിറ്റിഹാൾ 
* പ്രാഥമിക ആരോഗ്യകേന്ദ്രം
* ആയുർവേദ ക്ലിനിക്ക്‌
* കുണ്ടയം പ്രൈമറി സ്കൂൾ
> ദേശീയ ഗ്രന്ഥശാല
> യുവജനസ മാജം വായനശാല

## പ്രശസ്ത വ്യക്തികൾ
സാഹിത്യ നിരൂപകനും കവിയും പ്രഭാഷകനും ഗ്രന്ഥശാല സംഘം താലൂക്ക് - ജില്ലാ പ്രസിഡന്റുമായിരുന്ന പ്രൊഫ: ആർ.വിശ്വനാഥൻ നായ രു ടെ ജന്മസ്ഥലമാണ്.സി.പി.ഐ. പത്തനാപുരം മണ്ഡലം സെക്രട്ടറിയും പത്തനാപുരം താലൂക്ക് ലൈബ്രറി കൗൺസിൽ സെക്രട്ടറി യു മാ യ എം.ജീ യാ സുദീൻ, കുണ്ടയം സ്വദേശിയാണ്. പ്രമുഖ ഇസ്ലാമിക പ്രഭാഷകൻ ഇ.പി.അബൂബക്കർ അൽ ഖാസിമി കുണ്ടയം സ്വദേശിയാണ്.

## അവലംബം
കൊച്ചനിയത്തി

നീലയുടെ ബാനറിൽ പി. സുബ്രഹ്മണ്യം സംവിധാനം ചെയ്തു നിർമിച്ച മലയാളചലച്ചിത്രമാണ് **കൊച്ചനിയത്തി**.  എ കമാരസ്വാമി റിലീസിംഗ് കമ്പനി വിതരണം ഈ ചിത്രം 1971 ഡിസംബർ 24-ന് കേരളത്തിൽ പ്രദർശിപ്പിച്ചു തുടങ്ങി.

## അഭിനേതാക്കൾ
*മധു
*ജയഭാരതി
*അടൂർ ഭാസി
*വിൻസെന്റ്	
*സോമശേഖരൻ നായർ	
*സരസമ്മ	
*കെ.വി. ശാന്തി
*എസ്.പി. പിള്ള	
*പറവൂർ ഭരതൻ	
*പങ്കജവല്ലി	
*മസ്റ്റർ പ്രഭാകർ
*കെ.പി.എ.സി. സണ്ണി	
*ബേബി സുമതി	
*ആറന്മുള പൊന്നമ്മ	
*അന്നമ്മ
*ആലുംമൂടൻ	
*ടി.ആർ. ഓമന	
*രാമചന്ദ്രൻ.

## പിന്നണിഗായകർ
*കെ.ജെ. യേശുദാസ് 
*എസ്. ജാനകി 
*പി. ജയചന്ദ്രൻ 
*പി. ലീല

## അണിയറയിൽ
*സംവിധാനം - പി. സുബ്രഹ്മണ്യം
*നിർമ്മാണം - പി. സുബ്രഹ്മണ്യം
*ബാനർ ‌- നീല
*കഥ, തിരക്കഥ, സംഭാഷണം - എസ്.എൽ. പുരം സദാനന്ദൻ
*ഗാനരചന - ശ്രീകുമാരൻ തമ്പി
*സംഗീതം - പുകഴേന്തി
*ഛായഗ്രഹണം = ഇ.എൻ.സി. നായർ
*ചിത്രസംയോജനം - എൻ. ഗോപാലകൃഷ്ണൻ
*കലാസംവിധാനം - പി.കെ. ആചാരി
*വിതരണം - എ കുമാരസ്വാമി റിലീസ്

## ഗാനങ്ങൾ
*ഗാനരചന - ശ്രീകുമാരൻ തമ്പി
*സംഗീതം - പുകഴേന്തി

## അവലംബം

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:എസ്.എൽ. പുരം സദാനന്ദൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:പുകഴേന്തി സംഗീതം നൽകിയ ചലച്ചിത്രങ്ങൾ
പെരിങ്ങോട് ഹൈസ്കൂൾ പഞ്ചവാദ്യ സംഘം

പാലക്കാട് ജില്ലയിലെ പെരിങ്ങോട് എന്ന ഗ്രാമത്തിലെ ഹൈസ്കൂൾ കേന്ദ്രീകരിച്ചു പ്രവർത്തിക്കുന്ന പഞ്ചവാദ്യസംഘം ആണ് **പെരിങ്ങോട് ഹൈസ്കൂൾ പഞ്ചവാദ്യ സംഘം**. സംസ്ഥാന സ്കൂൾ യുവജനോത്സവങ്ങളിൽ നിരവധി തവണ സമ്മാനങ്ങൾ നേടിയിട്ടുണ്ട്. 1975-76 വർഷത്തിലാണ് പെരിങ്ങോട് സ്കൂളിൽ പഞ്ചവാദ്യത്തിന് ഹരിശ്രീ കുറിച്ചത്. ഇതിനകം 1200ലേറെ കലാകാരന്മാർക്ക് ജന്മം നൽകി. അന്നമനട പരമേശ്വര മാരാർ, കുളമങ്കലത്ത് നാരായണൻ നായർ, കോതച്ചിറ ശങ്കരൻ നായർ എന്നിവരാണ് ആദ്യകാലഗുരുനാഥന്മാർ.

പിന്നീട് ദീർഘകാലം വെളപ്പായ ചന്ദ്രൻ മാരാർ, കടവല്ലൂർ ഗോപാലകൃഷ്ണൻ, എരവത്ത് അപ്പുനായർ എന്നിവരുടെ ശിക്ഷണത്തിലായിരുന്നു പഠനം. ആദ്യബാച്ചിന്റെ അരങ്ങേറ്റം പൂമുള്ളി നീലകണ്ഠൻ നമ്പൂതിരിപ്പാട്, പൂമുള്ളി രാമൻ നമ്പൂതിരിപ്പാട് എന്നിവരുടെ സാന്നിധ്യത്തിലായിരുന്നു.

അദ്ധ്യാപകർ സ്വരൂപിച്ച ചിട്ടിയായ ആയിരം രൂപയുടെ മൂലധനമായിട്ടാണ് തുടക്കത്തിൽ വാദ്യോപകരണങ്ങൾ വാങ്ങിയത്. പിന്നീട് പൂമുള്ളി മനയിലുള്ള വാദ്യ ഉപകരണങ്ങളുമായിട്ടാണ് ആദ്യത്തെ തവണ സ്കൂൾ യുവജനോൽസവത്തിൽ പങ്കെടുത്തത്. അന്ന് മൂന്നാം സ്ഥാനമാണ് ലഭിച്ചത്. പിന്നീട് 2014 വരെ ഒന്നൊഴികെ എല്ലാ വർഷവും പെരിങ്ങോടിന് തന്നെയായിരുന്നു ഒന്നാം സ്ഥാനം. പെരിങ്ങോട് ഹൈസ്കൂളിന്റെ പഞ്ചവാദ്യപ്പെരുമ നാടെങ്ങും പരന്നതോടെ സർക്കാർ ചടങ്ങുകളിൽ പെരിങ്ങോടിന്റെ വാദ്യം മുഖ്യസ്ഥാനം പിടിച്ചു. ദൽഹിയിൽ നടന്ന റിപ്പബ്ളിക്ക് ചടങ്ങ് ഉൾപ്പെടെ ഇന്ത്യയിലെ ഒട്ടുമിക്ക സംസ്ഥാനങ്ങളിലും പെരിങ്ങോടിന്റെ പഞ്ചവാദ്യം കൊട്ടിക്കയറി. പൂമുള്ളി നീലകണ്ഠൻ നമ്പൂതിരിപ്പാടിന്റെ നിർദ്ദേശപ്രകാരം അന്നത്തെ ഹെഡ്മാസ്റ്റർ പി.എൻ. നാരായണൻ നമ്പീശൻ, കെ.എം.സി. നമ്പൂതിരിപ്പാട്, പി. ഗോപാലൻനായർ എന്നിവർ ചേർന്നാണ് പെരിങ്ങോട് ഹൈസ്കൂൾ പഞ്ചവാദ്യസംഘമെന്ന് നാമകരണം ചെയ്തത്. ഇതിന്റെ നടത്തിപ്പിനായി പ്രത്യേകം ചട്ടങ്ങളും ഭരണസമിതിയുമുണ്ടാക്കി ഓരോ വർഷവും കണക്ക് അവതരിപ്പിക്കുന്നതും പുതിയ ഭരണസമിതിയെ തെരെഞ്ഞടുക്കുന്നതും ജനാധിപത്യപരമായ രീതിയിൽ തന്നെ നടന്നു വരുന്നു.

## കണ്ണികൾ
* http://www.thehindu.com/todays-paper/tp-national/tp-kerala/panchavadyam-artistes-bid-to-beat-a-record/article3823349.ece
* http://www.newindianexpress.com/cities/thiruvananthapuram/article596065.ece 

വർഗ്ഗം:കേരളത്തിലെ കലാ-സാംസ്കാരികസ്ഥാപനങ്ങൾ
പരമേശാ പാഹി

തോടി രാഗത്തിൽ ചിട്ടപ്പെടുത്തിയിട്ടുള്ള ഒരു കഥകളി പദത്തിന്റെ തുടക്കമാണു *പരമേശാ പാഹി* എന്നത്. കിരാതം എന്ന ആട്ടക്കഥയിലെ ഒരു പദമാണിത്.  

അർജുനൻ പരമശിവനെ തപസ്സു ചെയ്യുന്നതാണ് സന്ദർഭം.

സാഹിത്യം:
 
*പരമേശാ പാഹി പാഹി മാം സന്തതം സ്വാമിൻ
*ഹരപുര നാശന ദൈവമേ
*പരിതാപം വൈരി വീരർ ചെയ്യുന്നതെല്ലാം
*പരിചിൽ കളഞ്ഞേറ്റം പരമ കരുണയാ
*പുരുഹുതനു ജാതി ഭുവന വന്ദ്യാ പോറ്റി
*കൈലാസാചല വാസാ ഹേ ശൈലജാ കാന്താ
*കാലാരേ കപാല പാണേ
*മാലെല്ലാം തീർത്തു പരിപാലിച്ചു കൊള്ളേണമേ
*നീല ലോലിത നീലഗള തല
*ലീലയാഖില ലോക പാലകാ

വർഗ്ഗം:കഥകളി
ഷൺമുഖൻ ആണ്ടലാട്ട്

കേരളത്തിലെ പ്രശസ്ത ഗ്രന്ഥകാരനും രാഷ്ട്രീയ പ്രവർത്തകനുമായിരുന്നു. **ആണ്ടലാട്ട്** എന്ന പേരിൽ അറിയപ്പെട്ടിരുന്ന **ഷൺമുഖൻ**(1936 - 18 ജനുവരി 2014).

എറണാകുളം ജില്ലയിൽ പറവൂർ താലൂക്കിലെ പൂത്തൻ വേലിക്കര ജനിച്ചു . ഹൈസ്‌കൂൾ വിദ്യാഭ്യാസാനന്തരം കമ്യൂണിസ്‌റ്റ്‌ പാർട്ടിയിലും തൊഴിലാളി പ്രസ്‌ഥാനത്തിലും പ്രവർത്തിച്ചു. 1957 മുതൽ എഴുതി തുടങ്ങിയ ഇദ്ദേഹം ആണ്ടലാട്ട് എന്ന തൂലികാനാമത്തിലാണ് എഴുതിയിരുന്നത്. 1978 മുതൽ ചിന്ത പബ്ലിഷേഴ്‌സിന്റെ എഡിറ്റോറിയൽ വിഭാഗത്തിൽ പ്രവർത്തിച്ചു. 1992 മുതൽ എ.കെ.ജി. പഠന ഗവേഷണകേന്ദ്രം ലൈബ്രറിയുടെ ചുമതല നിർവ്വഹിച്ചു.

## കൃതികൾ
*1957 ഏപ്രിൽ അഞ്ചിന്റെ പൊരുൾ
*മറയിടാതെ നിറമിടാതെ
*മതവും സദാചാരബോധവും
*കെ പി ജി ജീവിതവും പ്രവർത്തനവും
*കാവ്യവും ദർശനവും
*കേരളത്തിലെ തൊഴിലാളിവർഗത്തിന്റെ പിറവി
*രേഖയില്ലാത്ത ചരിത്രം
*ജീവിതദർശനം സൗന്ദര്യബോധം
*പുരോഗമന സാഹിത്യവും കമ്യൂണിസ്റ്റുകാരും
*പി കൃഷ്ണപിള്ള- എ കെ ജി- കെ ദാമോദരൻ (മഹത്ച്ചരിതമാല 27)
*സഖാക്കളെ മുന്നോട്ട് (രണ്ട് ഭാഗം)
*വേഗം പോരാ
*രണഭൂമിയിൽനിന്ന്
*സഖാവ്
*സഖാവിന്റെ കത്തുകൾ
*അടിമത്തത്തിനെതിരെ
*പ്രൊഫ. എം എസ് ദേവദാസിന്റെ തെരഞ്ഞെടുത്ത പ്രബന്ധങ്ങൾ
*സ്വാതന്ത്ര്യസമരഗീതങ്ങൾ
*നവയുഗ പിറവി (എഡിറ്റ് ചെയ്തത്)  
## അവലംബം


വർഗ്ഗം:കേരളത്തിലെ ചരിത്രകാരന്മാർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:1936-ൽ ജനിച്ചവർ
വർഗ്ഗം:2014-ൽ മരിച്ചവർ